Nema novih pozitivnih na Korona virus u Kragujevcu | InfoKG - Gradski portal - Kragujevac - Najnovije vesti\n17:00 | Četvrtak, 21 05 2020\nNa teritoriji grada Kragujevca od nedelje do danas do 17 časova nema novozaraženih Korona virusom, a od početka epidemije zabeleženo je 69 slučajeva, pokazuju poslednji podaci Instituta za javno zdravlje. Sa druge strane, u kragujevačkom Kliničkom centru, prema poslednjim informacijama, hospitalizovane su 22 osobe, a do sada je otpušteno 175 pacijenata.\nPrema poslednjim rezultatima koji su danas do 17 časova stigli u Institut za javno zdravlje Kragujevac nema pozitivnih uzoraka na teritoriji Šumadijskog okruga. Od početka epidemije do sada u Šumadijskom okrugu je ukupno zaraženo 95 pacijenata. Od tog broja, 69 pacijenata iz Kragujevca, 15 iz Aranđelovca, pet iz Rače, četiri iz Topole i dva iz Batočine.\nInače, u Šumadijskom okrugu od početka epidemije Korona virusa do danas do 17 časova uzorkovano je 5.220 osoba.\nPrema poslednjim informacijama iz Instituta za javno zdravlje, u kućnoj izolaciji je trenutno 228 osoba, od kojih je 135 u Kragujevcu.\nU kragujevačkom Kliničkom centru trenutno se leče 22 pacijenta zaražena Korona virusom, a na respiratoru je jedan osoba. Reč je o pacijentima sa šireg područja centralne Srbije, tačnije iz šest okruga, šumadijskog, pomoravskog, moravičkog, raškog, rasinskog i zlatiborskog.\nDo sada je u ovoj zdravstvenoj ustanovi izlečeno 175 osoba. Od tog broja, 48 iz Kragujevca, 21 iz Čačka, 14 iz Aranđelovca, 13 iz Kraljeva, 12 iz Novog Pazara, 10 iz Ćuprije, 7 iz Svilajnca, 6 iz Gornjeg Milanovca, po pet iz Jagodine, Rekovca, Raške i Kosovske Mitrovice, po četiri iz Rače, Paraćina i Užica, tri iz Smedereva, po dve iz Topole, Batočine i Vrnjačke Banje i po jedna iz Petrovca na Mlavi, Ivanjice i Jošaničke Banje.\nInače, u Srbiji je do danas do 15 časova registrovano ukupno 10.919 potvrđenih slučajeva COVID-19. U protekla 24 časa testirani su uzorci 6.918 osoba od kojih je 86 pozitivno.\nZa sada su ukupno hospitalizovana 743 pacijenta, od kojih je na respiratoru 12. U Srbiji je do danas broj izlečenih od Korona virusa 5.370.\nU poslednja 24 časa preminule su dve osobe, a od početka epidemije ukupan broj preminulih je 237.\nNa teritoriji Republike Srbije danas do 15 časova testirano je ukupno 203.799 osoba koje su ispunjavale kriterijume definicije slučaja.\nStigli novi rezultati: Kragujevac bez novozaraženih virusom COVID-19 15:30


Regionalni vodovod predstavio projekte kineskoj delegaciji | Analitika - Informativni Portal\nRegionalni vodovod predstavio projekte kineskoj delegaciji\nPovećanje kapaciteta regionalnog vodovodnog sistema putem izgradnje paralelnog cjevovoda, priključenja opštine Herceg Novi na regionalni vodovodni sistem, izvoza vode putem tankera, proizvodnja solarne energije, izgradnja fabrike za proizvodnju vode, projekti su koji je Regionalni vodovod predstavio delegaciji Kine.\nObjavljeno: 19. 09. 2018 - 20:09 Promjenite veličinu teksta: A A A\nDelegaciju Kine predvodi Ganjie Li, ministar ekologije i zaštite životne sredine Kine.\nU kineskoj delegaciji učestvuju i deset visokih zvaničnika iz oblasti politike i privrede koji su doputovali u Crnu Goru kako bi, od 19-21, septembra 2018. prisustvovali Ministarskoj konferenciju „Zadužbina budućnosti“ koju, u okviru Mehanizma saradnje Kine i zemalja Centralne i Istočne Evrope (16 +1) organizuje Ministarstvo održivog razvoja i turizma u Vladi Crne Gore. Konferenciju na kojoj učestvuje predstavnici zemalja članica inicijative 16+1, otvoriće predsjednik Crne Gore Milo Đukanović.\nGoran Jevrić, direktor Regionalnog vodovoda upoznao je delegaciju Kine sa projektima koje Regionalni vodovod sprovodi, budućim planovima i respektabilnim finansijskim performansama preduzeća koje je uspješno i tržišno konkurentno i koje je koncipiralo razvojne projekte koji mogu privući pažnju stranih investitora poput kineskih.\nIzražavajući zadovoljstvo posjetom Skadarskom jezeru I vodozahvatu “Bolje Sestre”, ministar Li je istakao da je Regionalni vodovod preduzeće čija iskustva mogu da se primijene i u Kini, jer je, upravo, jedno od najznačajnijih pitanja kojima se Vlada Narodne Republike Kine intenzivno bavi održivo upravljanje vodama i zaštita vodnih resursa. Takođe je ukazao da između ove dvije zemlje postoji veliki prostor za saradnju i da on, kao predstavnik Vlade NRK , ima želju da se ovo partnerstvo nastavi realizacijom projekata poput ovih koje je Regionalni vodovod prezentovao.\nSaša Radulović, državni sekretar u Ministarstvu održivog razvoja i turizma je u ime Vlade Crne Gore i Regionalnog vodovoda izrazio zahvalnost na pažnji koju je ministar Li ukazao državi Crnoj Gori i jednom državnom preduzeću poput Regionalnog vodovoda, čije se vodoizvorište “Bolje Sestre” nalazi na UNESCO-ovoj mapi 150 najznačajnijih izvorišta.\nKineskoj delegaciji je prikazan kratak film o Regionalnom vodovodu kao i pripremljena prezentacija kojom je dat osvrt na finansijske i operativne performanse ovog preduzeća, kao i projekti u sklopu vizije razvoja Regionalnog vodovoda.\nTagovi: Regionalni vodovod kineska delegacija Goran Jevrić\n"Pirane" Roberta Savijana u izdanju Nove k...


Himki "prebolio" Zvezdu i deklasirao Zenit - BIGportal.ba\nNovembar 7, 2019 Novembar 7, 2019 03\nKošarkaši Himkija savladali su na gostovanju ekipu Zenita sa 87:73, u prvom meču 7. kola Evrolige.\nEvroliga, sedmo kolo:Zenit – Himki 73:87\n20.00 Olimpijakos – Anadolu Efes\n20.05 Makabi – Alba\n20.45 Milano – BaskonijaPetak:\nIgrači iz predgrađa Moskve “preboleli” su prvi poraz od Crvene zvezde u prethodnoj rundi i rutinski pobedili svoje “zemljake”.\nDomaćima je ovo treći uzastopni neuspeh u Sankt Peterburgu, dok je Himkiju ostao stoprocentan učinak na strani.\nNjih je do trijumfa predvodio Devin Buker sa 24 poena i sedam skokova. Poen manje je imao prva zvezda ekipe Aleksej Šved, koji ovoga puta nije “trošio” toliko lopti, a dvocifren je još bio i Entoni Gil sa 12 poena.\nNajbolji u poraženoj ekipi bio je Ostin Holins sa 25 poena i tri asistencije. Problem kod domaćih bio je taj što niko nije poenterski ispratio američkog beka, a najbliži dvocifrenom učinku bili su Gustavo Ajon sa devet i Anton Ponkrašov sa osam poena.\nU narednoj rundi Himki dočekuje Armani, dok Zenit gostuje Efesu.\nSuso iz slobodnjaka za minimalac Milana\nPreminuo bivši fudbaler Totenhema\nNikolina Pišek želi samo jedno, iako je novembar\nVanredno stanje: U zemlji s 200.000 stanovnika šire se male boginje


Zbog ogromne tražnje, Volvo prinuđen da poveća broj proizvedenih primeraka XC40 - Auto Republika\nPošto je do ovog trenutka, Volvo već primio skoro 80.000 porudžbina za svoj najmanji krosover, kompanija ne vidi drugi način da zadovolji apetite kupaca, već da uveća obim proizvodnje svog hit modela XC40.\nTo neće moći da se ostvari momentalno, već je planirano za prvo polugodište 2019. godine, do kada će biti uvećani proizvodni kapaciteti u belgijskom Gentu, kao i u pogonima koje kompanija poseduje u Kini, u mestu Lučijao.\nBiće moguće osloboditi deo proizvodnog kapaciteta za XC40 u Gentu, iz razloga što će sa proizvodnih linija biti skinuti odlazeći modeli S60 i V60. Predstavljanje novog sedana S60 je zakazano za leto, a šef kompanije Volvo, Hakan Samjuelson je već objavio da će to biti prvi model marke koji neće biti moguće naručiti sa dizel motorom. Novi model će biti sklapan u pogonima kompanije lociranim u SAD. Sa karavanom V60, situacija je malo drugačija, s obzirom na to da će on biti sklapan u Torslanda pogonima u Švetdskoj, dok će jedan deo kontigenta nastaviti da bude na proizvodnim linijama fabrike u Gentu.\nVolvo XC40, koji nosi titulu evropskog automobila godine, trenutno je jedini član familije marke koja počiva na CMA arhitekturi. Međutim, hedžbek V40 neće doživeti novu inkarnaciju, kako je naveo svojevremeno portparol kompanije, što se može protumačiti da će se nova generacija modela V40 smestiti u porodicu karavana, baš kao i modeli V60 i V90.\nSledeći model marke Volvo, koji možemo očekivati na tržištu, svakako je S40 sedan. Uvid u verovatni izgled ove limuzine, pružio nam je koncept 40.2 (fotografije ispod).\nPomenuti S60 i V40, jedini su modeli marke koji će biti predstavljeni do kraja decenije. Potpuno logično, jer Volvo poseduje možda najmlađu gamu, među svim proizvođačima. Ovde mislimo i na marku Polestar, koja je nedavno izdvojena u zasebnu kompaniju.\ntags: Hakan Samjuelson S60 V40 volvo XC40\nprevious Audi Q8 – Druga epizoda (Video)\nnext BMW X8 - nove informacije


Srpska lista: Etiketiranje Save Janjića najdirektnija prijetnja njegovoj i bezbjednosti Visokih Dečana - Glas Srpske\nTanjug 12.04.2021 08:03\nKOSOVSKA MITROVICA - Srpska lista (SL) najoštrije je osudila pritisak prištinskog Savjeta za ljudska prava na igumana manastira Visoki Dečani Savu Janjića i Srpsku pravoslavnu crkvu (SPC) uopšte zbog izrečene istine o ugroženosti srpskih svetinja na Kosovu i Metohiji, koja je konstatovana od strane nezavisnih međunarodnih institucija.\n- Ovom prilikom javno pozivamo vladu u Prištini i ostale institucije da se ograde od ovakvih stavova, a odgovorne koji sprovode kampanju kriminalizacije oca Save Janjića pozovu na odgovornost. Podsećamo da je manastir Visoki Dečani više puta bio meta, čak i oružanih napada, i da je godinama unazad na listi ugroženih objekata od značaja za hrišćansku i svetsku kulturu uopšte - navodi se u saopštenju SL.\nPodsjećaju da bratstvo manastira Visoki Dečani na čelu sa ocem Savom Janjićem živi okruženo Albancima, i upozoravaju da je svako etiketiranje kojem je on izložen najdirektnija prijetnja njegovoj i bezbjednosti samog manastira, što je apsolutno opasno i nedopustivo.\n- Namera da se Srbima uvede verbalni delikt kako bi se zaustavila istina, i svetu se ne predoči u kakvim uslovima živi srpski narod i sveštenstvo SPC na Kosovu i Metohiji, je neprihvatljiva i mi na to nikada nećemo pristati - dodaje se u saopštenju.\nJuče je Savjet za zaštitu ljudskih prava i sloboda iz Prištine zatražio istragu protiv igumana manastira Visoki Dečani Save Janjića zbog navodnih ratnih zločina, prenio je portal Reporteri.


Obama i Medvedev u četvrtak potpisuju novi START\nAmerički predsednik Barak Obama i ruski predsednik Dmitrij Medvedev sastaće se u četvrtak u Pragu radi potpisivanja novog sporazuma o smanjenju nuklearnih arsenala dve zemlje. Novi sporazum trebalo bi da doprinese jačanju nacionalne bezbednosti obe zemlje kao i njihovih uzajamnih odnosa.\nSusret dvojice lidera odigraće se u Pragu, gde je pre godinu dana predsednik Obama izložio svoju viziju sveta bez nuklearnog oružja.\n"Danas, jasno i sa uvrenjem saopštavam predanost Amerike ostvarenju mira i bezbednosti, u svetu lišenog nuklearnog oružja", rekao je tada Obama.\nSporazum koji će biti potpisan u četvrtak zameniće takozvani "START 1", koju su 1991. potpisali predsednik Džordž Buš stariji i sovjetski predsednik Mihail Gorbačov. Rok važnosti START-a istekao je 1. decembra 2009. Posle godinu dana teških pregovora Obama i Medvedev potpisaće sporazum o smanjenju nuklearnih arsenala dve zemlje za 25 do 30 odsto.\nTo je skroman, ali važan korak napred, kaže Kingston Rif, iz vašingtonskog Centra za kontrolu i neširenje naoružanja.\n„Sporazumom se uspostavljavaju verodostojna ograničenja, smanjuju suvišne ruske i američke zalihe nuklearnog oružja i obezbeđuje savremeni, transparentni sistem verifikovanja i nadgledanja“, ističe Rif.\nKingston Rif, Centar za kontrolu i neširenje naoružanja, Vašington\nOn veruje da će sporazum doprineti uspostavljanju čvršćih uzajamnih odnosa, koji su često bili zategnuti. Rif smatra da bi moglo da dođe i do bliže američko-ruske saradnje u borbi protiv terorizma i zavođenja oštrijih sankcija Teheranu zbog njegovih nuklearnih aktivnosti.\n„Poverenje, transparentnost i pouzdanje koje donosi ovaj sporazum obezbediće i olakšaće američko-rusku saradnju na drugim poljima, koja su od ključne važnosti za SAD i Rusiju“, kaže Rif.\nObjavljujući postignuti dogovor, 26. marta, Obama je rekao da će on podstaći američki prestiž.\n"Prikazali smo važnost američke rukovodeće uloge i američkog partnerstva za našu bezbednost i bezbednost sveta", rekao je Obama.\nPosle potpisivanja, sporazum treba da usvoji većina poslanika u ruskoj Dumi i 67 od ukupno 100 članova američkog Senata. Tokom kratkog boravka u Pragu, predsednik Obama razgovaraće u četiri oka sa Medvedevom i prisustvovati večeri sa šefovima 11 država Centralne i Istočne Evrope.


Narodna stranka: Diskriminisano 10.000 radnika na železnicama, primaće manje od minimalca - Ozonpress :: internet portal\nTag: minimalac, PLATE, železnica\nNarodna stranka saopštila je danas da će oko 10.000 radnika, odnosno između 30 odsto i 40 odsto zaposlenih u preduzećima „Srbija voz“, „Srbija kargo“ i „Infrastruktura železnice Srbije“, primati plate manje od minimalne zarade nakon potpisivanja novih kolektivnih ugovora.\n– Cena radnog sata je 77,54 dinara, tako da će radnici sa koeficijentom 1,38 imati platu 18.620 dinara, što je za 13.380 dinara manje od zakonom propisane minimalne zarade, čime je diskriminisano 10.000 radnika na železnici. Potpisnici kolektivnih ugovora su svojim neznanjem ili lošim namerama sve zaposlene vratili u doba robovlasništva – navodi se u saopštenju Odobra Narodne stranke za saobraćaj.\nUgovore su 4. februara i 5. februara potpisali Sindikat izvršnih službi, Unija sindikata srpskih železnica, Sindikat Železničara Srbije i Sindikat radnika železničke infrastrukture, a „neki predsednici sindikata su i članovi skupštine što predstavlja sukob interesa“, dodaje se u saopštenju.\n– Među radnicima vlada veliko nezadovoljstvo i oni su počeli da podnose tužbe za cenu radnog sata i diskriminaciju. Te tužbe će dodatno otežati finansijsku situaciju u sva tri preduzeća, a najavljene su i tužbe protiv potpisnika kolektivnih ugovora – dodaje se u saopštenju.\n– Narodna stranka zahteva od nadležnih institucija da provere ove štetne kolektivne ugovore i poslovanje sindikata koji su ih potpisali – piše u saopštenju Odbora Narodne stranke za saobraćaj.


ukrajinska kriza - Sputnjik Srbija\n16:23 13 April 2021\nKremlj: Pripajanje Donbasa Rusiji nije na dnevnom redu ni direktno ni indirektno\nPitanje pripajanja Donbasa Rusiji nije ni direktno ni indirektno na dnevnom redu, rekao je portparol Kremlja Dmitrij Peskov odgovarajući na pitanje novinara pod kojim je uslovima Rusija spremna da uključi u svoj sastav teritoriju Donbasa.\nKijev do danas nije ispunio nijednu odredbu Minskog sporazuma\nNijedna odredba Minskog sporazuma o rešavanju krize na istoku Ukrajine nije ispunjena, iako će se 12. februara navršiti tri godine od njegovog usvajanja, izjavio je stalni predstavnik Rusije pri OEBS-u Aleksandar Lukaševič.\nOEBS: Moguće formiranje 20 zona bezbednosti u Donbasu\nNa liniji razgraničenja u Donbasu moguće je formiranje dvadesetak zona bezbednosti, izjavio je generalni sekretar OEBS-a Lamberto Zanijer.\nPutin: Slovenija odlično mesto za sastanak sa Trampom\nRuski predsednik Vladimir Putin izjavio je u petak da odnosi Rusije i Sjedinjenih Američkih Država treba da budu obnovljeni nakon perioda njihove degradacije, ali da to ne zavisi samo od ruske, nego i od američke strane.\nOliver Stoun: SAD koriste ukrajinski sukob da ocrne Rusiju i sačuvaju NATO\nSjedinjene Američke Države nose ogromnu odgovornost za sukob na istoku Ukrajine, izjavio je američki reditelj Oliver Stoun i naglasio da Vašington koristi ovaj oružani sukob da ocrni Rusiju i da očuva koncept NATO-a.\nKijev: Ukrajinski „uspesi“ dovode Rusiju do besa\nZamenik šefa predsedničke administracije Ukrajine Konstantin Jelisejev izjavio je da stabilizacija ukrajinske ekonomije „razdražuje“ Rusiju, prenosi „Ukrajinska pravda“.\nŠef ruske diplomatije Sergej Lavrov i visoka predstavnica Evropske unije za inostrane poslove i bezbednost Federika Mogerini razgovarali su telefonom o situaciji u Ukrajini i o mogućnosti održavanja bilateralnog sastanka, saopštilo je Ministarstvo inostranih poslova Rusije.\nLavrov i Ero o Donbasu\nŠef ruske diplomatije Sergej Lavrov izjavio je da zaoštravanje situacije u Donbasu može da poništi napore lidera „normandijske četvorke“ da reše krizu na jugoistoku Ukrajine, saopštilo je Ministarstvo inostranih poslova Rusije.\nLavrov: Maksimalno angažovati OEBS u Donbasu\nRusija se zalaže za maksimalno angažovanje OEBS-a u rešavanju sukoba u Donbasu, izjavio je šef ruske diplomatije Sergej Lavrov.\nLider LNR: 2017. će doneti kompromis u Donbasu\nLider samoproglašene Luganske narodne republike Igor Plotnicki smatra da će tokom ove godine biti postignut kompromis u vezi sa sukobom u Donbasu.\nMinski sporazum automatski se nastavlja u sledećoj godini. Tokom ove godine nije ispunjena nijedna njegova tačka. U Donbasu ne prestaje oružani sukob, a Ukrajina i dalje nije usvojila zakon o izborima i posebnom statusu teritorija koje nisu pod njenom kontrolom. Bez obzira na to, nepriznate republike žive u iščekivanju da se situacija preokrene na bolje.\nPutin i Merkelova razgovarali o isporuci gasa preko Ukrajine\nPredsednik Rusije Vladimir Putin i nemačka kancelarka Angela Merkel razgovarali su telefonom o situaciji oko isporuke ruskog gasa evropskim potrošačima preko teritorije Ukrajine, saopštila je pres-služba ruskog predsednika.\nEro: Ukidanje sankcija Rusiji oslabilo bi napore za rešavanje ukrajinske krize\nFrancuski ministar spoljnih poslova Žan Mark Ero izjavio je da bi ukidanje sankcija Evropske unije Rusiji oslabilo napore za rešavanje krize u Ukrajini, prenosi Rojters.\nPorošenko: Kijev spreman za susret u „normandijskom formatu“\nKijev je spreman za sastanak o situaciji u Donbasu u „normandijskom formatu“, ali to ne sme da bude „sastanak radi sastanka“, potrebno je pripremiti konkretan dnevni red i nacrte rešenja, izjavio je predsednik Ukrajine Petro Porošenko.\nVreme odluke: Dogovor Rusije i SAD o Ukrajini i Siriji pre odlaska Obame\nRusija i Sjedinjene Američke Države nastoje da maksimalno efikasno iskoriste poslednjih nekoliko meseci vlade Baraka Obame, da bi došle do zajedničkog dogovora o Ukrajini i Siriji.


Oštra Luka - Italijani imaju ZASTRAŠUJUĆU TEORIJU o mestu na kom je počeo horor scenario EPIDEMIJE KORONA VIRUSA i kockice se poklapaju: Kako je došlo do ovakve agonije?\nŠta je u stvari dovelo do crnog scenarija u severnoj Italiji i šta je to uzrokovalo eksponencijalni rast zaraženih virusom COVID-19 u Italiji? Da li su epidemije u Bergamu i Milane imale dodirnu tačku? A imaju li i epidemije u Italiji i Španiji zajednički faktor?\nItalijom poslednjih nekoliko dana kruži teorija kojom se bavi krizna jedinica italijanske Civilne zaštite, a za koju ne postoje dokazi, ali spekulacije se teško zaustavljaju... U osnovi je utakmica Lige šampiona na kojoj su se susreli Atalanta i Valensija, a koja se odigrala 19. februara 2020. na stadionu San Siro u Milanu, prenosi italijanska La Repubblica.\nDa li je upravo ova utakmica mesto sa koga je sve krenulo?\nPotraga za nultim pacijentom u Italiji je trajala predugo, a nije dala rezultate, pa se prešlo na drugu strategiju - razmišljali su da li je širenje zaraze možda omogućilo neko masovno okupljanje?\nItalijanskje ulice su sve praznije, ali ti prizori bili su potrebni daleko ranije\nU isto vreme, odnosno 14. februara u jednom restoranu u Conju, mestašcetu pored Bergama obeležavao se Dan zaljubljenih. Devet dana kasnije sve koji su prisustvovali proslavi kontaktirala su službena lica - jedan od prisutnih u restoranu bio je pozitivan na koronavirus.\nNa spornoj utakmici u Milanu na tribinama i u okviru stadiona bilo je više od 45.000 ljudi - a gotovo svi su se družili, slavili, grlili, pevali, dodirivali, rukovali... Kasnije je ustanovljeno da je u podzemnoj železnici sa navijačima bio i španski novinar Kike Mateu, za kog je posle nekoliko dana potvrđeno da ima korona virus.\nItalija je najteže pogođena epidomijom korona virusa u Evropi\nPotencijalni putevi kojim je virus mogao dalje da se prenosi i grana nesagledivi su, a epilog danas znamo. Ono što je pored spleta nesrećnih okolnosti doprineloširenju COVID-19 u Italiji jeste olako shvatanje situacije - građani isuviše dugo nisu shvatali koliko je situacija ozbiljna, opirući se ionako zakasnelim merama vlade, i insistirajući na pokušajima da uprkos svemu vode relativno normalan život.\nKoliko se brzo virus širi najbolje ilustruju statički podaci iz Italije, koji uprkos tamošnjem karantinu ne jenjava. Dakle, na Čizmi je 15. februara bilo registrovano troje ljudi pozitivnih na virus, a sedam dana kasnije taj broj je počeo naglo sa se širi. Tako je na primer 23. februara bilo ukupno 157 slučajeva, a posle desetak dana sve je bilo daleko alarmantnije - 10. marta zabeleženo je da je bilo 10. 149 zaraženih ljudi. Danas, 22. marta na sajtu Worldometers.info objavljeno je da je širom Italije obolelo 53. 578 ljudi, a da je broj umrlih 4,825.\nUprkos najcrnjoj statistici, ogromnom broju umrlih, vapaju iznurenih lekara i medicinskih radnika, alarmantnim upozorenjima, apelima uticajnih Italijana i nadležnih da se poštuju mere izolacije - narod kao da je živeo u uverenju da je imun na korona virus. U to su se 20. marta uverili i kineski zvaničnici - potpredsednik Crvenog krsta Kine Sun Šuopeng posetio je regiju Lombardiju, ostavši zatečen stanjem koje nije odgovaralo užasavajućoj situaciji u zemlji.\nDa li je politika karantina dovoljno stroga i da li je doneta na vreme?\nS druge strane, način na koji se Slovenci nose sa situacijom može da nam bude primer i pokazatelj - uprkos činjenici da su na samoj granici sa Italijom i da nisu u malo broju pogođeni korona virusom, uspeli su da broj žrtava drže na minimumu - za sada je samo jedna osoba preminula.\nU Sloveniji je ukupno 414 zaraženih korona virusom, ali zahvaljujući strogom pridržavanju mera izolacije, oni danas beleže pad rasta broja obolelih.\nOstajući kod kuće, poštujući savete stručnjaka i ne kršeći mere izolacije borimo se protiv ove opake epidemije. To je naš jedini zadatak - kako bi spasili sopstvene i živote svojih bližnjih. Nemojmo dozvoliti da nam se ponove scenario Italije ili Španije - leđa Srbije to neće podneti.\nNalazite se ovdje: NaslovnicaVijestiSvjetske VijestiItalijani imaju ZASTRAŠUJUĆU TEORIJU o mestu na kom je počeo horor scenario EPIDEMIJE KORONA VIRUSA i kockice se poklapaju: Kako je došlo do ovakve agonije?


Kuoči: NATO ne planira smanjenje broja vojnika na Kosovu - Radio Kontakt Plus\n12:50, 18.05.2018Izvor: Radio Kontakt plus\nKOSOVSKA MITROVICA - Komandant KFOR-a, italijanski general-major Salvatore Kuoči (Salvatore Cuoci), kaže da NATO alijansa nema u planu smanjenje broja vojnika ili promenu misije KFOR-a na Kosovu. Kuoči u intervjuu Radiju Kontakt plus, ističe da na Kosovu KFOR trenutno ima više od 4.000 pripadnika.\nKFOR je uspešna priča za NATO, jedna od najdužih misija sa trenutno više od 4.000 pripadnika na terenu, koji dolaze iz država članica NATO-a i partnera Severnoatlanske alijanse, rekao je Kuoči u intervjuu Radiju Kontakt plus koji će u celosti biti emitovan sutra (subota) od 11:05h.\n„U ovom trenutku moramo potvrditi i istaći da NATO nema plan da smanjuje ili menja misiju KFOR-a na Kosovu. KFOR nastavlja da obavlja svoje zadatke u skladu sa Rezolucijom 1244 SBUN kao i prema vojnotehničkom sporazumu iz Kumanova,“- navodi komandant Kfora.\nOn je ponovio da vojnici dolaze iz 28 NATO članica i partnera i da Kfor, kako kaže, nije vremenski već uslovno vezan, kako se ispunjavaju uslovi na terenu tako dolazi do promena stanja misije, kaže Kuoči.\n„To znači da bilo kakva promena brojnog stanja ili misije se događa sa konkretnim promenama uslova na terenu i politička odluka dolazi od strane Severnoatlanskog saveta – NAC,“- ističe komandant KFOR-a.\nTagovi: KosovoKfor NATO


ZRENJANINSKO POZORIŠTE KROZ ISTORIJU - LUDUS ONLINE\nIzbložba o Narodnom pozorištu “Toša Jovanović” iz Zrenjanina otvorena je 28. septembra u Muzeju pozorišne umetnosti Srbije.\nAutorka izložbe je kustoskinja Muzeja pozorišne umetnosti Srbije, Aleksandra Milošević uz saradnju Pozorišnog muzeja Vojvodine iz Novog Sada i zrenjaninskog pozorišta. Učestvovali su: Ivana Kukolj Solarov, direktor Narodnog pozorišta „Toša Jovanović“, Zoran Maksimović, direktor Pozorišnog muzeja Vojvodine i autorka.\nPrve pozorišne korake u Velikom Bečkereku je dao učitelj Marko Jelisejić, koji je još 1787. sa đacima priređivao predstave. U to vreme je grad već bio administrativni centar Torontalske županije Ugarske, što mu je davalo prednosti i za privredni i društveni razvoj. Istorija pozorišta u Velikom Bečkereku je takođe u tesnoj vezi sa izgradnjom najstarije pozorišne zgrade na našim prostorima, tridesetih godina XIX veka: prema legendi, za to je zaslužan Ištvan Hertelendi u želji da što češće gleda na sceni glumicu u koju se zaljubio u Pešti. Pozorište velikog kapaciteta je besplatno ustupalo scenu nemačkim, mađarskim i srpskim trupama različitih kvaliteta, potencijala i sadržaja, što je u kontinuitetu gradilo velikobečkerečku publiku kao najstariju u istoriji našeg pozorišta. Tako je grad na Begeju postao vlasnik otkrića teatarske magije.\nPo završetku Prvog svetskog rata, već 1920. uz pridruživanje članova „Diletantskog društva mladih Srba“, u Velikom Bečkereku se formirala pozorišna sekcija, potom Sokolsko pozorište „Matica“ koje je tokom dvadeset godina rada postalo rasadnik budućeg profesionalnog pozorišta ovog grada.\nProglašenje Gogoljeve „Ženidbe“ 1946. pobednikom Susreta amaterskih pozorišta Vojvodine bilo je presudno za profesionalizaciju pozorišta u sada novoimenovanom gradu Petrovgradu. Narodno pozorište „Toša Jovanović“ je svečano otvoreno 15. septembra 1946.\n← UŽIČKI NO PASARAN\nPOČEO JUBILARNI MESS →


29-11-2020 22:16 Ratni izveštaji Sirija / Irak Izdvojeno Svet Planeta\nTeroristi Islamske države saopštili su da su juče uništili konvoj Sirijske arapske armije nadomak grada Sukna u pustinji provincije Homs.\nTeroristi su saopštili da su uništili dva tenka, vojno terensko vozilo i ubili 20 vojnika u ovom napadu.\nIslamska država tvrdi da je na drugoj lokaciji uništila dva vozila SAA sa teškim mitraljezima i da je i tom prilikom ubijeno nekoliko vojnika.\nNapadi su izvedeni eksplozivnim napravama postavljenim pored puta i navodećim projektilima.\nPustinja Hosma i Deir Ez Zora skrovište je za presotale borce Islamske države posle sloma Kalifata u Siriji. Oni redovno izvode napada ne auto-putu koji povezuje Palmiru sa Deir Ez Zorom.


Niška televizija » Javni dug Srbije porastao\nObjavljeno 28.07.2014. 14:41\nJavni dug Srbije porastao je od početka godine za više od pola milijarde evra, i na kraju juna je iznosio 20,66 milijardi evra, objavilo je Ministarstvo finansija.\nPrema podacima Ministarstva, javni dug je u apsolutnom iznosu u porastu, ali udeo duga u bruto domaćem proizvodu (BDP) je istovremeno smanjen na 63 odsto BDP-a poslednjeg dana juna ove godine, dok je 31. decembra 2013. taj udeo bio 63,8 odsto.\nJavni dug je bio na najnižem nivou 2008. godine kada je iznosio je 8,78 milijardi evra, odnosno 29,2 odsto BDP, dok je, primera radi, na kraju 2000. iznosio 14,17 milijardi evra, što je iznosilo 169,3 odsto BDP-a.\nInače, Zakonom o budžetskom sistemu dozvoljeno učešće javnog duga u BDP-u je 45 odsto.\nKada je reč o ukupnom spoljnom dugu, 30. juna ove godine on je iznosio 12,26 milijardi evra, a ukupni unutrašnji dug oko 8,4 milijarde evra.\nUkupne direktne obaveze države na kraju juna iznosile su 17,99 milijardi, a indirektne 2,67 milijardi evra.


Zaštita životne sredine u akcionom planu Dunavske strategije | Međunarodni naučni Forum "Dunav - reka saradnje"\nPočetna→Međunarodne Konferencije→Zaštita životne sredine u akcionom planu Dunavske strategije\nZaštita životne sredine u akcionom planu Dunavske strategije\nTradicionalna jesenja, 22. međunarodna naučna konferencija „Dunav – reka saradnje“ pod naslovom Zaštita životne sredine u akcionom planu Dunavske strategije uz obeležavanje Međunarodnog dana reka održana je 22. septembra 2011. u Beogradu, u saradnji sa Evropskim centarom za mir i razvoj (European Center for Peace and Development – ECPD).\nMeđunarodni naučni forum „Dunav – reka saradnje“ se tokom protekle 22 godine neprekidno zalagao za regionalnu saradnju usmerenu na održivi razvoj u slivu Dunava. Ideja da je međunarodna saradnja jedini održivi put ka opstanku i svestranom razvoju svih zajednica u slivu Dunava – donošenjem Dunavske strategije Evropske unije dobija mogućnost svog ostvarenja. Cilj Dunavske strategije je da olakša razvoj konkurentnog i održivog regiona sliva Dunava, označavajući Dunav i njegove pritoke kao osnovu regionalnog okupljanja.\nIstovremeno, razrada i ostvarivanje ciljeva Dunavske strategije moćiće u budućnosti da posluži i kao dobar primer regionalne saradnje u slivovima drugih reka sveta. S druge strane, iskustva iz oblasti zaštite životne sredine na drugim velikim rekama sveta mogu da budu korisna u procesu ostvarivanja ciljeva zaštite životne sredine u slivu reke Dunav. Imajući to u vidu, u prvom delu konferencije obeležićemo Svetski dan reka upravo prezentacijom takvih iskustava.\nU dokumentu Vlade Republike Srbije o učešću u izradi Dunavske strategije u oblasti zaštite životne sredine i održivog korišćenja prirodnog bogatstva utvrđene su sledeće mere:\nusvajanje adekvatnog zakonskog i strateškog okvira u oblasti održivog korišćenja prirodnih resursa i dobara, kao i zaštite životne sredine, uključiv ratifikaciju niza međunarodnih konvencija;\ndonošenje i sprovođenje mera u cilju zaštite i unapređenja kvaliteta voda sliva reke Dunav;\nsprovođenje mera na obezbeđenju odgovarajućeg vodosnabdevanja stanovništva sliva reke Dunav;\nuspostavljanje istraživačkog sistema, izrada opšteg planskog dokumenta i principa korišćenja i eksploatacije komponenata biodiverziteta flore i faune; i\nafirmacija zaštite životne sredine i evropskih standarda u ovoj oblasti.\nDrugi deo Konferencije je zato posvećen prioritetima Dunavske strategije u oblasti zaštite životne sredine, kao i prezentaciji projekata održivog korišćenja prirodnih resursa.\nKao što je Međunarodni naučni forum „Dunav – reka saradnje“ počev od 1989. godine, svojim zalaganjem za čvršću podunavsku regionalnu saradnju u cilju održivog razvoja, bio preteča ostvarivanja takve saradnje kroz Dunavsku strategiju Evropske unije, tako i mnoge projektne ideje začete u civilnom sektoru jesu preteče veoma značajnih projekata usmerenih na zaštitu životne sredine i na održivo korišćenje prirodnih resursa u regionu sliva Dunava.\nIz tog razloga na ovoj konferenciji se daje značajan prostor za prezentaciju takvih projektnih ideja, te se i poster prezentacija posvećuje promociji projekata.\nOsmišljavanju jednog značajnog regionalnog projekta u okviru ove konferencije posvećena je posebna radionica.


FK Radnički 1923 - Kragujevac - Pobeda za Žarka\nNalazite se u: Home / Home / Featured / Pobeda za Žarka\nPobeda za Žarka\nFK Budućnost Valjevo – FK Šumadija Radnički 1923 0:1 (0:0)\nBurmazović, Matić, Lukić(Spasojeviž), Janković, Gentić, Vukašinović(Snegić), Đukić, Bogićević(Mitrović), Milisavljević, Marković, Simeunović,\nTrifunović(Čančarevižć), Božović, Lubisavljević, Brković,Milošević, Nedović, Petrović, Myong(Kostić), Vidić(Stojković), Milošković, An\nŽuti: Budućnost: Lukić ,Vukašinović, Đukić, Gentić Radnički: Nedović, An, Čančarević\n–78 min. Milošković 0:1\nIgrači Radničkog odigrali su danas veoma tešku utakmicu u Valjevu, ali su uspeli na kraju da izađu kao pobednici iz ovog duela. Radnički je od početka utakmice pokušavao da napadačkom igrom dođe do ranog vođsta ali je odbrana Budućnosti bila čvrsta na današnjem meču. U prilog tome ide i gomila grubih startova kakvi se retko viđaju u današnjem fudbalu, kao i povreda golmana Radničkog, Žarka Trifunovića. Tokom jedne intervencije, njemu je napadač domaće ekipe polomio jagodičnu kost, sinusnu i gornju vilicu. On će prenoćiti u Valjevu a sutra ujutru će, posredstvom uprave, biti operisan u Beogradu. Nakon toga igrači Radničkog pokušavali su na sve načine da postignu pogodak kako bi ostvarili pobedu za svog saigrača. U tome je uspeo Milošković, koji je najbolji igrač Radničkog ove sezone, kada je u 78. minutu savladao golmana Budućnosti. Rezultat se nije promenio do kraja utakmice, a igrači Radničkog su pobedu posvetili svom povređenom drugu, Žarku Trifunoviću.\nBudućnost - Radnički\nDrago mi je da smo uspeli da nastavimo pobednički niz i tako ostanemo u trci za prvo mesto i kartu za ulazak u viši rang takmičenja. Jedino mi je krivo zbog Žarka koji će zbog povrede morati da odsustvuje sa terena duži vremenski period i nadam se da će se što pre oporaviti. I želim na kraju da se zahvalim navijačima Radničkog koji nas uvek bodre, gde god da igramo – izjavio je Stanimir Milošković


Načelnik ZŠ OS BiH primio u posjetu vojnog atašea SAD u BiH i novoimenovanog šefa Ureda za odbrambenu saradnju Ambasade SAD u BiH\nNačelnik Zajedničkog štaba Oružanih snaga BiH generalpukovnik Senad Mašović, 17. septembra 2020. godine, primio je u posjetu vojnog atašea SAD u BiH brigadira Michaela Tarquintoa i u nastupnu posjetu šefa Ureda za odbrambenu saradnju Ambasade Sjedinjenih Američkih Država u Bosni i Hercegovini majora Taiba Grozdanica.\nTom prilikom general Mašović je istakao značaj kontinuirane i snažne podrške koju Ured za odbrambenu saradnju (ODC) pruža Oružanim snagama BiH, naročito u oblasti obuke i edukacije pripadnika i jedinica OS BiH, kako u BiH tako i SAD-u. Kako je naglasio, sve do sada realizovane aktivnosti Oružanih snaga BiH i ODC-a potvrda su izuzetno dobre saradnje, što za rezultat ima dodatno jačanje sposobnosti i kapaciteta Oružanih snaga BiH, kao i jačanje interoperabilnosti i kompatibilnosti OS BiH u skladu sa NATO standardima.\nTokom razgovora general Mašović je podsjetio da se saradnja Oružanih snaga BiH i OS SAD odvija kroz realizaciju velikog broja zajedničkih programa, od kojih su najznačajniji Mil to Mil (Vojska-Vojsci) te IMET i FMF/FMS program, u okviru kojih značajno mjesto ima realizacija događaja iz Programa državnog partnerstva sa Nacionalnom gardom Maryland, te veliki doprinos i pomoć Američke komande za Evropu (USEUCOM) u obuci i opremanju pripadnika OS BiH.\nUz želje za nastavkom uspješne saradnje, general Mašović je izrazio majoru Grozdanicu dobrodošlicu u Bosnu i Hercegovinu i puno uspjeha u budućem radu.\nMajor Grozdanic je također iskazao uvjerenje da će se uspješna saradnja OS BiH i ODC-a nastaviti i u narednom periodu.


RTCG - Radio Televizija Crne Gore - Nacionalni javni servis :: Svijet :: UN poziva bogate da doniraju novac\n18. 09. 2020. 22:51 >> 22:50 0\n270 MILIONA NA IVICI GLADI\nDirektor Svjetskog programa za hranu Dejvid Bizli upozorio je da je 270 miliona ljudi na ivici gladi zbog smrtonosne kombinacije ratova, klimatskih promjena i pandemije Kovid-19 i pozvao zemlje donatore i milijardere da pomognu u prehrani i obezbijede njihov opstanak.\nBizli je rekao da je odgovor na njegovo upozorenje od prije pet mjeseci o potencijalnoj "pandemiji gladi" sprečio glad i održao ljude u životu, ali da posao nije završen.\n"Svjetski program za hranu (WFP) i njegovi partneri namjeravaju da ove godine pomognu da se 138 miliona ljudi prehrani, što je najveći broj od kada postoji ova agencija Ujedinenih nacija", rekao je Bizli.\nOn je istakao da se 30 miliona ljudi oslanja samo na pomoć WFP i da bez nje ne bi preživjeli, a za to je potrebno 4,9 milijardi dolara.\n"Vrijeme je za one koji imaju najviše da pomognu onima koji imaju najmanje u ovom vanrednom vremenu u svjetskoj istoriji", rekao je Bizli, koji je bivši guverner Južne Karoline.\nPrema Biznis Insajderu, među onima čije se bogatstvo povećalo za milijarde od početka pandemije su osnivač kompanije Amazon Džef Bezos, bivši izvršni direktor Majkrosofta Stiv Steve Balmer, izvršni direktor Tesle Ilon Mask, kao i vlasnik najvećih kazina Šeldon Adelson.\n"Nisam protiv toga da ljudi zarađuju, ali čovječanstvo se suočava sa najvećom krizom koju je iko od nas vidio u životu", rekao je Bizli.


Beta 2. jula 2020. 16:40\nSavet za regionalnu saradnju (RCC) organizuje prvo onlajn takmičenje Zapadnog Balkana „Balkathon“ sa ciljem da pomogne gradjanima i privrednicima da se oporave od uticaja pandemije virusa Kovid-19 koja ih je pogodila u prvom kvartalu 2020. godine, kao i da se poveća njihova otpornost na slične globalne izazove.\nSavet za regionalnu saradnju će podržati najbolje ideje za razvoj inovativnih digitalnih rešenja sa 10.000 evra, saopštio je danas RCC.\nBalkathon je u potrazi za inovativnim idejama u oblasti pametnog turizma, platforme za digitalno učenje i rešenja za plaćanja putem interneta.\n„Rad sektora turizma je zbog virusa Kovid-19 u potpunosti obustavljen u prvom kvartalu 2020. godine. Ekonomije se sada bore da ponovo uspostave domaća putovanja kao meru koja će pomoći ovoj industriji da preživi. U tom smislu, Balkathon je u potrazi za inovativnim rešenjima koja bi se pozabavila glavnim segmentima turizma na Zapadnom Balkanu kao što su promocija, razvoj i realizacija proizvoda, tumačenje, upravljanje posetama, veštine i učenje“, navedeno je u saopštenju RCC.\nPrema istraživanju Balkan barometra za 2020. samo 30 odsto gradjana Zapadnog Balkana koristi internet za obrazovanje, a pandemija je naterala milione da učionice zamene učenjem od kuće, zbog toga je Balkathon u potrazi za inovativnim idejama kojima bi se, kroz uspostavljanje namenske platforme za digitalno učenje, rešila potreba za osnovnim digitalnim veštinama gradjana.\nPotreba za plaćanjem putem interneta bila je ogromna, ali se u nekim slučajevima kupovina osnovih roba pokazala pravim izazovom.\n„Prema Balkan barometru 2020, u vezi sa zloupotrebom ličnih podataka prilikom kupovine na internetu zabrinuto je 32 odsto gradjana Zapadnog Balkana. Balkathon je u potrazi za inovativnim rešenjima koja se mogu primeniti na plaćanja putem interneta i obezbediti siguran digitalni identitet, što će podstaći veću primenu ove vrste plaćanja korišćenjem sigurnijih instrumenta“, ističe se u sapštenju RCC.\nKako se navodi, može da se prijavi svako tek osnovano malo preduzeće, centar za digitalne inovacije, naučno-tehnološki park, univerzitet, malo ili srednje preduzeće, mladi iz svih ekonomija Zapadnog Balkana koji su zainteresovani za digitalizaciju i pametna rešenja.\nPrijave su otvorene od 1. do 12. jula 2020. godine, do 12 časova po srednjeevropskom vremenu, a svečanost uručenja nagrada održaće se putem interneta 16. jula.


biomasa - Dnevni list Danas\nKladovo će se u skorije vreme pridružiti naseljima u kojima se za daljinsko grejanje koristi biomasa.\nPiše: J.B.K. 17. 8. 2020.\nBiomasa i solarna energija u fokusu\nŠabac je jedini grad u Srbiji koji učestvuje u aktivnostima tzv.“pametnih gradova“ zbog preduzetih mera na elektroenergetskoj efikasnosti. Do sada je termoizolvano oko 1.700 stanova, sa uštedama energije većom od 30 odsto. Šabačka Toplana podigla je kredit kako bi dodatno bilo izolovano još oko 40 stambenih zgrada.\nPiše: D. Eraković 10. 3. 2020.\nBiomasa pokreće lokalnu privredu i pomaže sredini\nSelo Kostojevići u blizini Bajine Bašte trebalo bi da postane prvo bioenergetsko naselje u Srbiji čiji bi se stanovnici snabdevali toplotnom energijom dobijenom iz biomase umesto mazuta.\nPiše: G. Vlaović 29. 9. 2019.\nPribojski odbornici dali saglasnost za novu toplanu\nNa 21. sednici Skupštine opštine Priboj, doneta je odluka kojom se daje saglasnost JP „Toplana Priboj“ da uđe u projekat „Podsticanje obnovljive energije i razvoj tržišta biomase u Republici Srbiji“.\nPiše: S. Bjelić 17. 8. 2019.\nHrvatska: Subvencije za obnovljive izvore energije u domaćinstvima\nFond za zaštitu životne sredine i energetsku efikasnost će 26. juna objaviti Javni poziv za sufinansiranje sistema za korištenje obnovljivih izvora energije u porodičnim kućama, te će građanima biti dostupno 11 miliona kuna, saopšteno je u sredu iz Fonda.\nPiše: HRT 19. 6. 2019.\nU Zaječaru grejanje na biomasu\nU Zaječaru će u sredu 21. novembra biti predstavljeni planovi na razvoju sistema daljinskog grejanja na biomasu, a gradonačelnik i predstavnici lokalne samouprave sastaće se predstavnicima Nemačke organizacije za međunarodnu saradnju GIZ.\nGrejanje uz podršku Ujedinjenih nacija\nU OŠ“Stojana Novaković“ u Šapcu nova grejna sezona počela je sa kotlarnicom na biomasu, kao novi iskorak ka unapređenju energetske efikasnosti.\nPiše: D. Eraković 19. 10. 2018.\nPeći i kotlovi na biomasu donose uštedu i smanjuju zagađenje\nUvođenje malih sistema za grejanje na biomasu, kojim bi se zamenili grejni sistemi na fosilna goriva u domaćinstvima u Srbiji koja nisu priključena na javne toplane, nude velike mogućnosti za uštedu troškova, smanjuju zagađenje i jačaju lokalnu privredu, ističu za Danas iz Stalne konferencije gradova i opština (SKGO).\nPiše: J. D. 17. 5. 2018.\nPirot primer grejanja na biomasu\nPrimer Grada Pirota, koji je kroz privatno-javno partnerstvo realizovao program zamene kotlova na lož ulje kotlovima na biomasu u četiri škole, dragoceno je iskustvo za ostale opštine, zaključeno je na skupu „Kako uspešno i efikasno realizovati prelazak na korišćenje toplotne energije iz biomase u javnim objektima?“\nPrvo srpsko selo sa daljinskim grejanjem\nDelegacija nemačke pokrajine Baden-Virtenberg predvođena državnim sekretarom dr Andreom Baumanom posetila je biogasno postrojenje u Botošu, u okviru projekta međunarodne saradnje koja se ostvaruje sa Srbijom. Ako se planovi ostvare, Botoš bi bio prvo srpsko selo sa daljinskim grejanjem.\nPiše: M. Pudar 18. 4. 2018.\nBiomasa u Srbiji vredi kao 3,4 miliona tona nafte\nPodatak da će uskoro 10 toplana početi da koristi biomasu umesto fosilnog goriva za proizvodnju toplotne energije je dobra vest, s obzirom da se ogroman potencijal tog obnovljivog izvora energije u Srbiji u ovom trenutku gotovo i ne koristi, smatra stručna javnost.\nPiše: G. Vlaović 30. 3. 2018.\nU ukupnom potencijalu obnovljivih izvora energije u Srbiji biomasa ima udeo, više od 60 odsto, ali je izgrađenih postojenja na biomasu ukupno preko 10 megavati, rečeno je na skupu srpskih i namačkih kompanija i institucija posvećenih biomasi i boigasu u Srbiji.\nBiomasa umesto fosilnih goriva\nMinistarstvo rudarstva i energetike Srbije potpisalo je danas sporazum sa nemačkom KfW bankom i Ambasadom Švajcarske o sprovođenju programa obnovljive energije i razvoju tržišta biomase u 10 opština u Srbiji, vredan 27 miliona evra, od čega je 20 miliona evra kredit, a sedam miliona su donacija Švajcarske i Nemačke.\nPiše: N. D. 21. 6. 2017.


Od ponedeljka nas zadužuju za novih 100 miliona maraka! - Leutar.net\nHomeVijestiRepublika SrpskaOd ponedeljka nas zadužuju za novih 100 miliona maraka!\n27. januara 2018. Leutar Republika Srpska, Vijesti 0\nRepublika Srpska će u ponedjeljak, 29. januara, na Banjalučkoj berzi ponuditi na prodaju entitetske obveznice vrijedne 100 miliona KM.\nOvo je dosad pojedinačno najveća emisija dugoročnih obveznica Republike Srpske koje idu u javnu ponudu kako bi se prikupio novac za finansiranje budžetskih izdataka.\nU odluci Vlade Republike Srpske se navodi da se obveznice emituju na pet godina, sa rokom odgode isplate glavnice od godinu dana od dana emisije, a predviđena kamatna stopa je tri odsto na godišnjem nivou.\nRepublika Srpska je dosad imala 28 emisija dugoročnih obveznica javnom ponudom u iznosu od 1,077 milijardi KM.


Saradnja studenata RS i Srbije | Управа за сарадњу с дијаспором и Србима у региону\nHome>>>Vesti>>>Region>>>Saradnja studenata RS i Srbije\nSaradnja studenata RS i Srbije\n14. februar 2013.\tRegion, Vesti 3 Views\nMladi iz Srbije i Srpske će u Banjaluci dobiti adresu i prostorije za okupljanje i dogovaranje zajedničkih projekata.\nKao prvu aktivnost banjalučke kancelarije za mlade, Borovčanin je predložio bratimljenje sa kancelarijom za mlade Beograda, što bi bio početak zbližavanja i ostalih kancelarija za mlade iz Srbije sa onima koje će biti formirane u Republici Srpskoj.[/blockquote_left]– U narednih mesec dana u Banjaluci će biti formirana kancelarija za mlade – najavio je u sredu vršilac dužnosti načelnika Odeljenja za društvene delatnosti grada Radenko Đurica.\nPrema njegovim rečima, ova kancelarija će biti otvorena po uzoru na kancelarije za mlade u Srbiji, kroz saradnju grada Banjaluka sa Ministarstvom porodice, omladine i sporta Republike Srpske i Ministarstva omladine i sporta Srbije.\nĐurica je istakao da će se koncept kancelarije zasnivati na razvijanju mobilnosti i saradnje mladih iz Republike Srpske i Srbije.\nMinistarstvo porodice, omladine i sporta RS i Ministarstvo omladine i sporta Srbije u sredu su se dogovorili i o proširenju međunarodne saradnje.\n– U maju je planirana studijska poseta predstavnika Ministarstva omladine i sporta Srbije i njihovih omladinskih organizacija Republici Srpskoj, kao i predstavnika omladinskih organizacija Belgije i Rusije – rekla je Branka Malešević, pomoćnik resornog ministra Srpske za omladinu. Nenad Borovčanin rekao je da su dogovoreni detalji realizacije projekta „Info dani“.\n– Dogovorili smo se i o dolasku delegacije Ministarstva porodice, omladine i sporta i Ministarstva nauke i tehnologije Republike Srpske na ceremoniju potpisivanja ugovora sa stipendistima Fonda za mlade talente Srbije i osnivanja Centra za karijerno vođenje i savetovanje mladih talenata – rekao je Borovčanin.[/blockquote_left]- Planiramo izdvajanje određenih finansijskih sredstava, kako bi kancelarija zaživela i kako bismo mladim ljudima pomogli u rešavanju njihovih svakodnevnih problema, od obrazovanja, preko zapošljavanja, do rešavanja stambenih problema – naglasio je Đurica.\nDržavni sekretar u Ministarstvu omladine i sporta Srbije Nenad Borovčanin rekao je da je jedan od najboljih načina negovanja veza između Republike Srpske i Srbije, povezivanje mladih ljudi, na kojima se zasniva budućnost.\n– Želimo da i Banjaluka dobije kancelariju za mlade, po uzoru na Beograd i 140 drugih gradova i opština u Srbiji. Mlade ljude ne treba posmatrati kao problem, već kao potencijal svakog društva – naglasio je Borovčanin.\nOn je napomenuo da je krajem prošle godine u Beogradu dogovorena saradnja između resornih ministarstava Republike Srpske i Srbije, koja podrazumeva zajedničku realizaciju 12 projekata.\n– U januaru smo održali konferenciju o mobilnosti i povezivanju mladih, a u narednih dva dana u Banjaluci razgovaramo o otvaranju kancelarije za mlade. Obavili smo različita istraživanja u Srbiji i te materijale ćemo ustupiti Republici Srpskoj, kako se ne bi izlagali dodatnim troškovima. Obezbedićemo i stručnjake koji će pomoći u realizaciji ovih projekata – rekao je Borovčanin.\nPrevious Izveštaj sa sednice Saveta za statusna pitanja dijaspore\nNext Srbi iz okruženja posetili Kancelariju


Life Challenge 2020 | Baumit.rs\nPočetna Kompanija Life Challenge 2020\nizbor za Baumit fasadu godine\nFasada je lice kuće i predstavlja stil onih koji u njoj žive. Cilj takmičenja Baumit Life Challenge je da promoviše maštu i sposobnosti onih koji ove objekte osmšljavaju i sprovode zamišljeno u delo. Ovim želimo da pokažemo da postoji puno dragocenog i kreativnog potencijala u fasadnom malteru i kombinaciji različitih materijala, struktura i boja.\nLife Challenge – Nagrada\nNakon 2014 godine u Beču (Austrija), 2016 godine u Madridu (Španija), i 2018 godine u Bratislavi (Slovačka) takmičenje Baumit Life Challenge 2020 biće održano u zemlji koja je prošlogodišnji pobednik - u Španiji u gradu Valensija.\nOčekuje se da će događaj privući preko 500 gostiju iz svih 25 Baumit zemalja, sa najboljim Baumit arhitektama, investitorima i partnerima. Preko 300 projekata biće podeljeno u 6 kategorija i ocenjeno od strane visokokvalifikovanih nezavisnih stručnjaka u žiriju.\nUskoro počinjemo sa prijavljivanjem takmičarskih objekata iz svih Baumit zemalja, a od februara do aprila 2020. imaćete priliku da učestvujete u javnom glasanju za najbolju fasadu Evrope! Pobedu je moguće odneti u sledećim kategorijama:\nObnova istorijskog objekta\nPrijavite vaš projekat\nUkoliko imate Baumit fasadu (izrađenu 2018. ili 2019. godine) i želite da budete deo Baumit Life Challenge takmičenja - kontaktirajte nas!\nGlasajte: Od februara 2020. godine\nVaše mišljenje nam je važno! Koja fasada je najbolja?Od februara do aprila 2020. godine imaćete priliku da glasate za projekte koji su vaši favoriti!\nPratite nas kako biste bili obavešteni o otvaranju glasanja.


Devizne rezerve u junu 9,6 milijardi evra\nDevizne rezerve Narodne banke Srbije (NBS) su na kraju juna iznosile 9,67 milijardi evra, čime se obezbeđuje pokrivenost novčane mase M1 od 198 odsto i oko šest meseci uvoza robe i usluga (gotovo dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama).\nKako je saopšteno iz NBS, bruto devizne rezerve su u junu povećane za 178,1 miliona evra u odnosu na kraj prethodnog meseca.\nNeto devizne rezerve (ukupne rezerve umanjene za devizna sredstva banaka po osnovu obavezne rezerve i drugim osnovima) su na kraju juna iznosile 7,97 milijardi evra, što je za 176,0 miliona evra više nego na kraju maja.\nObim realizovane trgovine devizama na međubankarskom deviznom tržištu u junu iznosio je 513,4 miliona evra i bio je za 147,2 miliona veći nego u prethodnom mesecu. U prvih šest meseci ove godine u međubankarskoj trgovini realizovano je ukupno 2,45 milijardi evra.\nU junu je zabeležena nominalna aprecijacija dinara u odnosu na evro od 1,5%, a Narodna banka Srbije je u tom mesecu intervenisala na međubankarskom deviznom tržištu kupovinom 345 miliona evra u cilju ublažavanja preteranih kratkoročnih oscilacija kursa, dodaje se u saopštenju.


Evropska komisija (EK) želi da se internet giganti poput Fejsbuka, Tvitera i Gugla pridržavaju specijalih pravila da bi iskorijenili lažne vijesti, za koje tvrdi da su postale izrazito važno pitanje tokom izbora.\nKomisija je, piše u saopštenju, dezinformacije definisala kao "provjerljivo lažne ili varljive informacije koje se stvaraju, objavljuju i šire zbog ekonomske koristi ili da bi se svjesno prevarila javnost i možda uzrokovala javna šteta".\nEK je danas saopštila da želi da internet platforme do jula obljleže plaćene političke sadržaje, uvedu pravila o zatvaranju lažnih naloga, bolje prate dezinformacije i uspostave nezavisnu mrežu za provjeravanje istinitosti podataka. Istovremeno, težnja je da se stimuliše kvalitetno novinarstvo i promoviše medijska pismenost, navodi se u saopštenju EK.\nKomisija na taj način želi da se bori protiv manipulacija na internetu i sve većeg broja dezinformacija na izborima.\n"Internet platforme imaju ključnu ulogu u spriječavanju neprijateljskih igrača da zloupotrebe njihove infrastrukture i u čuvanju bezbednosti njihovih korisnika i društva", rekao je evropski komesar Džulijan King.\nU saopštenju se navodi da su nedavna otkrića o zloupotrebi podataka korisnika Fejsbuka podsjetnik da je potrebno učiniti više kako bi se zaštitio demokratski proces.


"Radimo odlično u sjajnoj atmosferi. Prethodna dva dana smo imali po dva treninga, u ponedeljak kad smo došli jedan i jedan ćemo imati danas. Nemam povređenih igrača, Kirovski se oporavio posle potresa mozga koji je nedavno doživeo na treningu. Igrači su raspoloženi, dobro rade, čujem galamu kad prolazim pored njihovih soba u hotelu i kad je tako doći će rezultat", rekao je Lalatović.\nFudbaleri i stručni štab Čukaričkog otputovali su u ponedeljak, 28. avgusta na kraće pripreme na Zlatibor, a vraćaju se u petak, 1. septembra popodne. Istog dana će trenirati na našem stadionu u večernjim časovima, a u subotu 2. septembra od 20.30 igraće prijateljsku utakmicu protiv Vojvodine.\nLalatović je naveo da je klub izašao u susret fudbaleru Nemanji Obradoviću, koji je otišao iz Čukaričkog i potpisao ugovor sa PFK Stal Kaminske iz Kijeva. "Nismo hteli da mu stojimo na putu i vlasnik kluba mu je izašao u susret kad nas je Nemanja obavestio o ponudi koju ima", dodao je šef.\nObradović je u Čukarički došao u poslednjem zimskom prelaznom roku, a od saigrača se oprostio u grupnom razgovoru na Viberu. Uz najlepše rezultatske želje, ispunjenje cilja i sezonu bez povreda, do skoro Čukin krilni igrač zahvalio je svima „na lepih sedam meseci koje smo proveli zajedno u klubu“ uz poseban izraz zahvalnosti prema vlasniku Draganu Obradoviću, šefu stručnog štaba Nenadu Lalatoviću i doskorašnjem saigraču i kapitenu, sada glavnom skautu kluba Igoru Matiću.\nČukarički je posle sedam kola osmi na tabeli sa deset bodova, a u slećej utakmici 9. septembra gostuje Mačvi iz Šapca.


Kolumne: Vučić brutalizovao i radikalizovao metode vlasti DS-a\nVučić brutalizovao i radikalizovao metode vlasti DS-a\nGosti Novog dana bili su novinar Vremena Dejan Anastasijević i odgovorni urednik NIN-a Nikola Tomić. Tomić kaže da je Vučić brutalizovao i radikalizovao metode vlasti DS, u skladu sa svojom ličnošću.\n"Nema potrebe da se foliramo, Aleksandar Vučić će da vodi vladu", istakao je Tomić.\n"Ova vlada će biti idealni žrtveni jarac, jer kada je nešto loše Vučić može da kaže 'vidite šta rade, vidite sa kakvim ljudima ja radim'. Karakteristično za njegovu vladavinu je da više voli kampanje nego obavljanje vlasti. Za četiri god imali smo četiri puta izbore. I kada nije kampanja, SNS je u kampanji, kada nije kampanja Vučić otvara vrtić i parking. Ne razgovara se nego se viče, to je njegova matrica. Zbog toga će se naći način da i sledeći izbori budu vanredni", objašnjava novinar Vremena.\nTomić smatra da bi prema javnosti i građanima bilo pošteno da se u okviru izmena Ustava uvede i princip da jedna osoba može da bude i premijer i predsednik istovremeno.\n"Ovo jeste lična politička igranka. Niko politički odgovoran i razuman ne bi pristao na tu igranku", ističe Tomić.\nNapadi na novinare skandal ravan Savamali\nDnevni listovi Danas i Kurir objavili su fotografije napadače na novinare 31. maja, na dan polaganja zakletve Aleksandra Vučića. MUP je dan kasnije izdao saopštenje u kojem navodi da su osobe sa fotografija identifikovane i da je slučaj prosleđen tužilaštvu.\nDejan Anastasijević objašnjava da je to saopštenje otvorena pretnja i da se ne bi iznenadio da napadnuti novinari na kraju dobiju krivične prijave.\n"U prvom delu saopštenja imate da je MUP obavio razgovore sa osobama dovedenim u vezu sa napadima na novinare. Drugi deo navodi da MUP istražuje incidente u kojima su protivnici Aleksandra Vučića polivali vodom i vređali pristalice SNS. U nekom tabloidu je izašla priča da je neki nastavnik napao neke aktiviste SNS. A jedini incidenti koji su bili su oni tokom kojih su nepoznata mišićava lica uklanjala novinare dok policija nije reagovala", kaže Anastasijević.\nPrema njegovom mišljenju, u ovom saopštenju se preti da krivično mogu biti gonjeni oni koji previše insistiraju na odgovornosti osoba koje su pravile incidente.\n"Ovo je skandal u rangu onoga u Savamali kada se desilo rušenje. Svi mi novinari smo navikli na maltretiranje i raznorazne stvari, priča je u tome da su incidente pravili ljudi koji su u paralelnim strukturama, a da policija nije reagovala", ističe novinar Vremena.\nNikola Tomić podseća da je poslanik SNS Vladimir Đukanović potvrdio da su nepoznate osobe koje su napadale novinare bili pripadnici i članovi SNS, odnosno stranačko obezbeđenje i da treba da budu nagrađeni.\nAnastasijević dodaje da je skup u organizaciji SNS bio proslava zaklanjanja predsednika da će biti biti predsednik svih građana i da odgovornost za ono što se desilo leži na SNS.\n"Oni nam poručuju: 'Ovo je naša država, mi imamo našeg predsednika. Policija, obezbeđenje, novinari koje nismo zvali nam ne trebaju. To što je MUP rekao da su obavili razgovore ne znači još ništa. Što se tiče Đukanovića, ti ljudi su već nagrađeni jer rade u obezbeđenju velikih državnih firmi za velike plate, a na ta mesta su došli sa navijačkih tribina", ističe Anastasijević.\nZa odgovornog urednika NIN-a, to što je Đukanović rekao je potvrda da u zemlji vlada partija umesto institucija, kao i da moć ima partija, a ne institucije.\nPantić i njegova porodica nisu ovo zaslužili\nKomisija za istraživanje ubistva novinara objavila je da je rešen slučaj ubistva Milana Pantića i da je tužilaštvu predat kompletan i zvršen predmet.\nNikola Tomić kaže da je ta komisija paraorgan koji se bavi istraživanjem ubistva, protivno Ustava i zakona. Članovima komisije poručuje da "budu transparentniji, ako već ne mogu da budu efikasniji" i da obaveste javnost šta su otkrili.\nAnastasijević upozorava da komisija funkcioniše van istražnog i pravosudnog sistema, a da njihov posao treba da rade istražni organi.\n"Slučaj je razrešen tek kada prođe i pravosuđe. Odmah su se u tabloidima pojavila imena i inicijali navodnih izvršilaca. Ako je ideja bila da se izvršioci privedu pravdi, onda je to potpuno kontraproduktivno. Ako su živi i ako su u zemlji i ako ih unapred obavestiš, naravno da su preduzeli određene mere. Mislim da Pantić i njegova familija nisu zaslužili da se na ovakav način licitira sa njegovim ubistvom", rekao je Anastasijević.


Posebna ponuda finansiranja za građane u BiH - sa BBI nema zime! - Akta.ba\n18.02.2020 09:25:49 / Izvor: Akta.ba\nSa sloganom "Nema zime" Bosna Bank International (BBI) pripremila je novu posebnu ponudu finansiranja za građane u Bosni i Hercegovini za rješavanje potreba svake porodice, bilo da je riječ o finansiranju kupovine, izgradnje ili adaptacije "krova nad glavom" ili pak kupovina automobila, bijele tehnike, finansiranje obrazovanja, turističkih putovanja, medicinskih ili drugih vrsta usluga.\n"BBI banka nastoji uvijek biti na usluzi klijentima kojima se trudimo i želimo pružiti vrhunski kvalitet usluge. Nova akcija finansiranja "Nema zime" pripremljena je tako da pokuša riješiti potrebe svake porodice na najbolji mogući način. Cilj nam je da naši klijenti budu zadovoljni, a svim građanima u našoj državi koji imaju potrebu za dodatnim finansijskim sredstvima savjetujemo da se prije zaduživanja posavjetuju sa finansijskim stručnjacima." – izjavio je Muamer Salkić, direktor sektora za poslovanje sa stanovništvom Bosna Bank International d.d.\n"Osoblje BBI banke će svima dati odgovore kako da kućni budžet usklade s potrebama i mogućnostima. Spremni smo građanima, bez obzira da li su naši klijenti ili ne, dati korisne savjete, izračunati da li i u kojoj mjeri im se određeno finansiranje, ili investiranje u kuću ili stan isplate i kako bi i koliko mogli uštedjeti" – dodao je Salkić govoreći o novoj ponudi u kojoj, sa BBI "nema zime".\nTAGOVI: bbi nema zime posebna ponuda kredit BBI nema zime


Narodna banka Srbije (NBS) saopštila je da su plenarnim sastankom održanim danas u NBS počeli zvanični razgovori predstavnika Republike Srbije i Misije Međunarodnog monetarnog fonda (MMF).\nDelegaciju Republike Srbije na plenarnom sastanku predvodila je guverner Narodne banke Srbije Jorgovanka Tabaković, koja je i guverner Republike Srbije u MMF-u, a u razgovorima su učestvovali i predstavnici ministarstava finansija i privrede.\nMisija MMF-a, koju predvodi Džejms Ruf, boravi u Beogradu od 7. do 18. maja radi razmatranja modaliteta buduće saradnje sa Srbijom.\nTom prilikom, biće sagledana aktuelna makroekonomska kretanja i projekcije.\nTakođe, biće nastavljen dijalog dveju strana vođen tokom prethodne posete misije u martu u Beogradu, kao i tokom prolećnog zasedanja MMF-a i grupacije Svetske banke u Vašingtonu, o osnovama ekonomskog programa koji bi bio podržan novim, nefinansijskim, savetodavnim aranžmanom ove međunarodne finansijske institucije.\nNovi aranžman trebalo bi da obezbedi očuvanje postignute makroekonomske i fiskalne stabilnosti, kao i podršku nastavku sprovođenja neophodnih strukturnih reformi u cilju postizanja snažnijeg i održivog privrednog rasta, navodi se u saopštenju.\nPrevious post:Zaplena 43 kilograma marihuane na prelazu Batrovci\nNext post:Pоčeо upis dece u beоgradske vrtiće


KAKVA SLUČAJNOST: FORTO NAKON INICIRANJA SMJENE IZDVOJIO JOŠ MILION KM SINDIKATU | Hayat.ba\nKAKVA SLUČAJNOST: FORTO NAKON INICIRANJA SMJENE IZDVOJIO JOŠ MILION KM SINDIKATU\nKako bi to ispoštovali, uputićemo amandman na prijedlog budžeta za 2020. godinu kako bi ispravili nepravdu prema ovim ljudima – poručio je Forto nakon potpisivanja novog Kolektivnog ugovora.\nNije slučajnost činjenica da se baš ovom Sindikatu, takozvanom “Sivrinom sindikatu”, izašlo u susret, što je od ranije bila tendencija aktuelnog predsjedavajućeg Skupštine Elmedina Konakovića (Narod i pravda).\nPrema Konakovićevim navodima, tom Sindikatu treba dozvoliti uplitanje u rad Ministarstva jer on nosi 3.000 glasova – izjavila je za skupštinskom govornicom 25. septembra ove godine ministrica za obrazovanje, nauku i mlade Zineta Bogunić.\nAko hoćete da srušite državu, nemojte plaćati porez – upozorio je Forto na sjednici Vlade KS koja je održana 4. decembra.\nNekoliko dana kasnije, potpisao je ugovor sa Sindikatom koji, prema Zapisniku o inspekcijskom nadzoru Porezne uprave FBiH od 23. aprila 2018. godine, duguje 53.151,35 KM, piše Faktor.


Dobra knjiga - Velika šahovska tabla - Politika, publicistika -\nZbignjev Bžežinski je u nizu govora i članaka razradio geopolitičku dimenziju "novog strateškog koncepta" Severnoatlantskog pakta a naročito, u knjizi "Velika šahovska tabla: američki primat i njegovi geopolitički ciljevi", objavljenoj 1997 godine. On je evoluirao od doktrine ljudskih prava koju je zagovarao krajem sedamdesetih godina kada se nalazio na mestu savetnika za nacionalnu bezbednost predsednika Kartera, ka klasičnoj realpolitici.\nPrilikom promocije svoje knjige u Parizu, on je ovaj prividni paradoks lakonski protumačio rečima: "Ja sam razradio doktrinu kao najbolji način da se destabilizuje Sovjetski Savez. I to je uspelo." Njegovi kritičari dodaju da Bžežinski u to vreme nije bio angažovan samo na ideološkom frontu borbe protiv SSSR već i u praktičnoj politici koja je za cilj imala da diskredituje i destabilizuje Sovjetski Savez.\nU intervjuu francuskom nedeljniku Le Nouvel Observateur to je potvrdio i sam Bžežinski izjavom da su SAD podrškom mudžahedinima spretno gurale Moskvu u vojnu avanturu u Avganistanu koja će odvesti Sovjetski Savez na put bez povratka: "Mi nismo gurali Ruse da intervenišu, ali smo svesno povećavali mogućnost da oni to učine. Ta tajna operacija bila je odlična ideja. Njen cilj je bio da se Rusi navedu u avganistansku zamku." Nije isključeno da je u sličnu zamku upala i postdejtonska Jugoslavija na Kosovu.\nPrevodilac: Slobodan Divjak, Rade Kaliks\nDatum izdavanja: 2003.\nAmerika - Kina i sudbine sveta


Pristižu Zmajevi: Jedva čekamo utakmice pred punim tribinama - Sportske.ba\nPristižu Zmajevi: Jedva čekamo utakmice pred punim tribinama\n8 Novembra, 2021 15:24\nNa Ilidžu danas pristižu reprezentativci Bosne i Hercegovine koji počinju pripreme za mečeve kvalifikacija za Svjetsko prvenstvo 2022. protiv Finske i Ukrajine.\nOsmjesi na licima pokazuju koliko se Zmajevi raduju novom reprezentativnom okupljanju, a to je za stranicu N/FSBiH potvrdio i Dennis Hadžikadunić:\n„Svi smo sretni što smo ponovo na okupu pred ove dvije važne utakmice. U dobroj smo formi i odradićemo ove pripreme na najbolji način kako bismo ih odigrali što kvalitetnije. Igraćemo protiv dvije dobre ekipe, ali ako mi budemo na našem nivou očekujem da ih pobijedimo. Cilj nam je da se plasiramo na veliko takmičenje i daćemo sve od sebe da ga ostvarimo.“\nAnel Ahmedhodžić se raduje punim tribinama „Bilinog polja“:\n„Uvijek je dobar osjećaj kad dođem na okupljanje reprezentacije, najviše volim kad predstavljam svoju zemlju. Sa dosta optimizma gledamo na predstojeće utakmice. Smatram da imamo dobre šanse da ostvarimo pozitivne rezultate. Očekujemo i pune tribine i jedva čekam da zaigramo u takvom ambijentu. Podrška navijača će sigurno biti značajna prednost za nas protiv Finske i Ukrajine.“\nNa okupljanje neće doći Jusuf Gazibegović koji je pozitivan na virus COVID-19.\nDejan Stanković ustao i otišao zbog pitanja na press konferenciji\nVranješ ne miruje: Statistika ne laže, za razliku od nekih


avion Arhiva - PRess Serbia | PR PRess team\nLista stvari koje možete da ponesete na let avionom je možda i čudnija nego što ste mislili. Kad pakujemo kofere i pripremamo se let, često se preispitujemo...\nPutovanje avionom svakako spada u najkomforniji transport, a u Evropi, na gotovo, svim destinacijama let traje oko dva sata. Često se dešava da postoje...\nU Nemačkoj nova pravila za sve koji dolaze avionom!\nNova pravila, prema kojima će svi ljudi koji lete avionom za Nemačku morati da pokažu negativan rezultat testa na koronavirus pre nego što se ukrcaju u avion...\nPosao stjuardesa je veoma dinamičan – neprestano su “u pokretu” i rade sa ljudima. Upravo zato, doživljavaju mnoge zanimljivosti tokom letova...\nČak 18 sati trajao je najduži putnički let na svetu pre pandemije, na koji se gledalo kao na izdržljivost onih koji su se usudili da ga rezervišu. Međutim 23...\nBaš kao što sve „parkirane“ kruzere treba redovno servisirati, isto važi i za avione. Međutim, postupak parkiranja aviona tokom pandemije Covid-19 prilično je...\nPre pandemije Covid-19, putovanje avionom je bilo nešto krajnje normalno i učestalo. Jednostavan i brz način da iz jednog mesta dođete u drugo. Ali usled...\nStefani Širer (Stephanie Scherrer) smestila se na dvosatni let Southwest Airlines-a iz Denvera do Los Anđelesa. Masku je imala na licu, pored sebe sredstvo za...\nTajvan nastavlja da udovoljava svojim stanovnicima željnim putovanja nudeći novo iskustvo – let bez odredišta, prenosi CNN. Nakon ponude u kojoj...\nPutnici širom Evrope polako počinju da putuju avionom, jer time značajno olakšavaju prelazak granica. Međutim, šta je to što očekuje sve one koji tokom još...\nZatvoreni više sati u klimatizovanom malom prostoru sa velikim brojem nepoznatih ljudi… Ovako bi mogao da se opiše scenario za situaciju visokog rizika kada se...\nNova preporuka koju je izdala Međunarodna organizacija civilnog vazduhoplovstva, nalaže da bi putnicima ubuduće na letovima trebalo ograničiti pristup...\nNajkraći komercijalni let na svetu!\nNajkraći komercijalni let na svetu saobraća na liniji između ostrva Westray i Papa Westray, koja pripadaju severnim škotskim ostrvima arhipelaga Orkni. ...\nKoliko puta vam se desilo da ste u avionu sedeli pored neke prehlađene osobe, i nakon njenog svakog kašlja ili učestalog brisanja nosa, pomislili kako ćete se...\nStručnjaci kažu da je spušanje sedišta jedna od najiritantnijih stvari koju možete da uradite na letu, kao i da se smatra veoma nekulturnim. Širom sveta...\nStrah od letenja veoma je čest među ljudima. Evo kako da ga prevaziđete. Četvrtina ljudi na svetu ima strah od letenja. Sama pomisao na ulazak u avion...\nImajući na umu da je većini putnika kupovina karte za biznis klasu preskupa, spavanje u avionu uglavnom nije prijatno iskustvo. Glavni razlozi su skučen...\nIsta pravila važe i za bebe rođene na kruzerima. Nesvakidašnja scena sa puta od Gvineje do Burkine Faso kada se žena na letu kompanije Turkiš Erlajns porodila...\nOmaklo joj se! Pevačica Rada Manojlović je napravila svojevrsni skandal na letu za Ameriku, kada se napila i zaspala u toaletu aviona! Manojlovićeva je rekla...\nPo prirodi posla stjuardese stalno lete, tako da malo ljudi može znati bolje od njih šta treba raditi da bi vam putovanje avionom bilo što ugodnije. Zato...\nMa koliko često da ste leteli sigurni smo da ste bar nekada prisustvovali sceni kada putnici tapšu kad avion sleti, a možda ste i sami učestvovali u tom...\nAko želite da se zaštitite od bakterija u avionu, zaboravite na sredstva za dezinfekciju ruku i naspavajte se! Nakon što su uporedili aktivnosti imunih ćelija...\nUkrcavanje u avion ili boarding je poslednja aerodromska procedura pre poletanja, dok iskrcavanje predstavlja prvu proceduru po dolasku na destinaciju. Obe...\nStjuardese objašnjavaju kako da se odmorite u avionu, a da ne ometate saputnike. Kako? Da li je pristojno zavaliti sedište? Zamislite situaciju:...\nPoslednje čega se Tifani Adams seća 9. juna je kako leti iz Kvebeka za Toronto. Sledeće što je videla jeste mračna i prazna unutrašnjost aviona parkiranog na...\nAko su vam saputnici lepo vaspitani, mesto “u sredini” kad putujete avionom ima i jednu dobru stranu. Kad putujete avionom, sedište u sredini je...\nAko otkočite ručku, imaćete više mesta za sedenje ili uzimanje prtljaga, a kako to da uradite pogledajte u video-materijalu… Sedište kod prozora za mnoge...\nŠvajcarac priznaje da ga ne zanima kako drugi komentarišu kada zaplače na teniskom terenu Švajcarski teniser Rodžer Federer je poznat po tome što se rasplače...\nOstaci nestalog aviona u kome je bio Emilijano Sala, su pronađeni\nVest koju je cela planeta priželjkivala da čuje objavljena je u najgorem mogućem svetlu – pronađeni su delovi aviona u kojem je prošle nedelje leteo...\nEvo kako da dobijete najbolju uslugu u avionu! Od najnižih cena do trikova za bolju uslugu u avionu. Već znate da postoje mali trikovi koji mogu da učine da u...\nZbog zgusnutog rasporeda letenja mnogi avioni ne stignu ni na vreme da se očiste i pripreme za novu turu putnika. Obratite pažnju, ovo je najprljavije mesto u...


ZASTAVINA PROIZVODNJA PO SISTEMU „KALAŠNJIKOV“ MAMAC ZA ZAPADNE KOMPANIJE - Glas Šumadije\nNaslovna > Ekonomija > ZASTAVINA PROIZVODNJA PO SISTEMU „KALAŠNJIKOV“ MAMAC ZA ZAPADNE KOMPANIJE\n21/06/2018 705Ostavi komentar na ZASTAVINA PROIZVODNJA PO SISTEMU „KALAŠNJIKOV“ MAMAC ZA ZAPADNE KOMPANIJE\nVlasnik itlijanske oružarske kompanije Bereta, Franko Bereta, izjavio je, nakon ovonedljnog susreta sa ministrom odbrane u Vladi Srbije Alekxžsandrom Vulinom, da je sa saradnicima upravo posetio Zastavu oružje i preduzeće „Prvi partizan“ iz Užica.\n-Veoma smo zainteresovani za saradnju sa kompanijama Odrambene industrije Srbije, rekao je Bereta, posle razgovora sa Vulinom. Direktor Zastave oružje Milojko Brzaković potvrdio je juče našem listu da je delegacinja Berete bila u poseti toj fabrici, te da „nije bilo konkretnih razgovora“, ali da je iskazana obostrana zainteresovanost za uspostavljanje saradnje.\nOvo, inače, nisu prvi kontakti kragujevačke fabrike i Beret e. Naprotiv, dve fabrike su, u drugoj polovini 70-tih, bile započele i konkretnu saradnju, pa je u Zastavi tih godina montirana jedna serija Beretinog malog pištolja 6.35mm. Ta saradnje je, medjut im, iz javnosti nedovoljno poznatih razloga, najverovatnije političkih, ubrzo pekinuta, a Zastava je, nedugo potom, po uzoru na „Beretu 6.35“, razvila proizvodnju sopstvenog malog pištolja, nazvanog „Crna dama“.\nBereta se za saradnju sa srpskim oružarskim kompaniama ponovo zainteresovala u jesen 2015. , kad je delegacijja te kompanije prvi put posle prekida one sardanje iz 70-tih, posetila Zastavu oružje. Tadašnji ministar odbrane Bratislav Gašić tom prilikom je najavio mogućnost skor ašnjeg ulaganja Berete u Zastavu oružje, što će, kako je tada rekao, da omogući „novi zakon o ulaganjima“ u domaću vojnu industriju, koji treba „da bude usvojen do kraja godine(2015.)“.\nTaj „novi zakon“ (Zakon o proizvodnji i prometu i naoružanja i voine opreme), kojim su omogućena i inostrana ulaganja u domaću vojnu undustr iju usvojen je, medjutim, dve i po godne docnije, preciznije početkom prošlog meseca. Već mesec dana posle, vlasnik Berete sa saradnicima došao je u Srbiju, posetio, pritom, vojne fabrike u Kragujevcu i Užicu, što smatraju upućeni, svedoči o ozbiljnoj zainteresovanosti te glasovite italijanske kompanije za uspostavljanje saradnje,moguće i kroz dokapitalizaciju srpskih vojnih fabrika,, sa preduzećima Odrambene industrije Srbije.\nBereta je, podsetimo, jedna od najstarijih i najznačajnijih evropskih oružarskih kompanija koja je, pored oružja za ličnu odbranu (pištolja), te lovačkih pušaka (sačmar a, položara i bokerica),poznata i po proizvodnji vojnog naoružanja, pre svega automata. Kao i većina ostalih zapadnih kompanija te vrste, i Bereta proizvodnju oružja zasniva na velikoj kooperantskoj mreži kako u Italiji, tako i u svetu, od kojih joj stižu brojne pozicije (kundaci, okviri, magacini za municiju i ostalo) za sklapanje pištolja, pušaka, automata, mitraljeza i drugog.\nPoznavaoci ove problematike smatraju da bi kragujevačka fabrika Bereti mogla da bude interesantna kao proizvodjač delova za njeno vojnoč lovačko i oružje za ličnu odbranu. Istovremeno, Zastava je mnogim zapadnim kompanija,a medju njima i Bereti „privlačna“ i kao vrstan prozvodjač pešadijskog naoružanja (pušaka, automata, lakih i teških mitraljeza) po sistemu „kalašnjikov“, koji je i dalje neprevazidjen kad je ta vrsta proizvodnje u pitanju.\nPodsetimo s ovim u vezi da je novim zakonom o proizvodnji i prometu naoružanja i vojne opreme inostranim investito rima omogućeno da u fabrikama Odrambene industr ije Srbije, medju kojima su i Zastaa oružje i užički „Prvi part izan“, mogu da imaju do 49 odsto kapitala, pri čemu nijadn pojeduinačno ne može da ima više od 15 posto akcija nekog od preduzeća OIS.\nUpućeni smatr aju da ograničenja koja se odnose na udeo u vlasništvu u fabroikama OI S, ne bi trebalo da predstavljaju prepreku prilikom uspostavljanja kooperacije izmedju domaćih i inostranih oružarskih kompanija.\nTagovi: Bereta Kragujevac Prvi partizan Užice Zastava oružje


Rouhani nagovijestio spremnost da sarađuje s Bidenom – TVSA.BA\nNaslovna/Vijesti/Svijet/Rouhani nagovijestio spremnost da sarađuje s Bidenom\nSrijeda, 11 Novembra 2020, 6:30\nIranski predsjednik Hassan Rouhani izjavio je u srijedu kako je spreman da sarađuje s novoizabranim američkim predsjednikom Joeom Bidenom.\n– Naš je cilj da uklonimo breme američkih sankcija s ramena iranskog naroda, taj cilj odgovara našim nacionalnim interesima – izjavio je Rouhani u govoru koji je prenosila državna televizija.\nKazao je da je Iran spreman da pregovara sa Sjedinjenim Državama pod uslovom da se Biden vrati nuklearnom sporazumu iz 2015. i ukine sankcije koje je uveo aktuelni predsjednik Donald Trump.\n– Trebali bismo učiniti sve da našu zemlju i narod vratimo u vrijeme između 2016. i 2017., nakon nuklearnog sporazuma i ukidanja sankcija kada je Iran bilježio ekonomski rast – izjavio je Rouhani.\nTakođer je tražio od svojih političkih suparnika da ne opstruiraju te ciljeve. Iranski tvrdolinijaši protive se Rouhanijevoj prozapadnoj politici i nuklearnom sporazumu, i navodi se da su se oni zalagali za Trumpovu pobjedu.\nTrump se povukao iz nuklearnog sporazuma u 2018., koji je imao za cilj suzbiti iranski nuklearni program i spriječiti Islamsku Republiku da stvori atomsku bombu, u zamjenu za ukidanje međunarodnih sankcija.\nTakođer je uveo nove sankcije Iranu, gurajući tu zemlju u najtežu ekonomsku krizu u njenoj istoriji, koja je pogoršana pandemijom koronavirusa, prenosi dpa.


Kompanija EOS Crna Gora proslavila svoju prvu godišnjicu\nby Redakcija - 01/12/2017 01/12/2017 0\nKompanija EOS Crna Gora je sa svojim klijentima i partnerima proslavila svoju prvu godišnjicu poslovanja na lokalnom tržištu prošle srijede u hotelu Hilton. Kao članica EOS grupe bazirane u Hamburgu, EOS Crna Gora obezbjeđuje usluge upravljanja potraživanjima kroz kombinovanje know how-a i dugotrajnog iskustva u oblasti finansijskih usluga, kao i znanja o tržištu duga, a sve u korist svojih klijenata. Njihov glavni fokus je na naplati potraživanja, otkupu duga i autsorsingu poslovnih procesa.\nKaterina Boševska, CEO i Nebojša Vuksanović, Head of Operations u kompaniji EOS Crna Gora, dočekali su svoje goste, među kojima su bili klijenti i partneri iz oblasti bankarstva, osiguranja, telekomunikacija i drugih sektora. U veoma zanimljivoj i modernoj demonstraciji, EOS je prezentovao svoju svrhu , vrijednosti i ključne usluge kompanije, ali takođe i izuzetne i ohrabrujuće finansijske rezultate EOS grupe u posljednjoj godini. EOS grupa, koju sačinjava 55 kompanija i oko 7000 zaposlenih širom svijeta u 2016. je ostvarila 663,8 miliona eura prihoda i 195,4 miliona eura profita. Kontinuiranim investiranjem u kupovinu portfolija dugovanja EOS je jedan od najvećih investitora u otkup dugova u Evropi.\nNadalje, prezentovani su i budući planovi EOS Crna Gora koji će kao glavni fokus imati rast kompanije kroz uvećanje portfolija klijenata. Gospođa Boševska je istakla benefite usluga sakupljanja i otkupa dugovanja koje se obezbjeđuju na kvalitetan način, od strane renomiranog provajdera koji će se usredsrediti na poštovanje potreba svojih klijenata i raditi po principima svoje djelatnosti. Ona je zaključila da upravljanje dugovanjima predstavlja ključnu vezu u finansijskom lancu i usluga za obje strane, i kreditore i dužnike.\nMeđu klijentima kompanije EOS Crna Gora je i Crnogorski Telekom i njihovi predstavnici su za Ekonomist odgovorili na pitanje o tome kako vide saradnju sa EOS-om:\n“Crnogorski Telekom saradjuje sa kompanijom EOS Crna Gora od njenog osnivanja. U EOS-u smo našli pouzdanog i profesionalnog partnera u naplati potraživanja, i sa zadovoljstvom mogu reći da se iskustva koja EOS ima širom svijeta sada sa uspjehom primjenjuju i u Crnoj Gori.\nKompanija EOS prepoznala je viziju i usavršavanje kao najvažnije komponente za uspjeh u biznisu, što mi u Crnogorskom telekomu posebno cijenimo.\nRezultati koje ostvaruju nesumnjivo vode ka širenju poslovne saradnje.\nPosvećenošću i željom za ostvarivanjem najboljih rezultata, EOS Crna Gora pokazuje da je pravi ambasador slogana pod kojim posluje – Za svijet bez dugovanja.”\nDirektor Helenik Petroleuma: Ako se nađe nafta, Crna…\nCG, Srbija, BiH i Makedonija pripremile ukidanje rominga\n“Neće biti prodaje aerodroma”


Najviše preminulih od koronavirusa starosti od 60 do 79 godina\nIzvor: Vostok.rs, 20.Jul.2020, 16:35\nMinistar zdravlja u Vladi Republike Srbije Zlatibor Lončar saopštio je danas da je najviše preminulih od koronavirusa u starosnoj dobi od 60 do 69 godina, zatim onih koji imaju između 70 i 79 godina, a najmanje je mladih uzrasta od 20 do 29 godina.\nLončar je na konferenciji za novinare Kriznog štaba za zaštitu zdravlja stanovništva Republike Srbije od zarazne bolesti COVID-19 u Palati Srbija, naveo da preminuli iz te dve starosne kategorije čine više od 50 odsto preminulih. Prema njegovim rečima, preminulih uzrasta od 20 do 29 godina je 0,72 odsto, deceniju starijih, od 30 do 39 godina - 1,08 odsto, dok je ljudi srednje generacije, od 40 do 49 godina, među preminulima 8,6 odsto, a od 50 do 59 - 14,34 procenta. Najviše preminulih je u dobi od 60 do 69 godina - 28,67 odsto, a zatim od 70 do 79 godina - 27,96 procenata. Stariji od 80 godina čine 18,64 procenta preminulih, naveo je Lončar. On je dodao i da je među preminulima 64,84 odsto muškaraca, a 35,16 odsto žena. Direktorka Instituta za javno zdravlje „Milan Jovanović Batut“ Verica Jovanović objasnila je da će deca nositi zaštitne maske ako to propišu lekari, a u vrtićima ostaje držanje distance, provetravanje prostora i higijena ruku. Epidemiolozi koji stručno savetuju predškolske ustanove i kadar koji radi u zdravstvenim ustanovama definisaće pravila koja su preventivana, kao što su poštovanje distance i korišćenje zaštitnih maski kada su u pitanju kadrovi koji rade u vrtićima. Za decu koja imaju imunološki osetljiviji status ili respiratorne probleme, samo u konsultaciji sa lekarom biće određeno da li da nose masku, istakla je Jovanović. Ona je navela da je prema evropskoj zdravstvenoj ustanovi ECDC preporuka da deca od dve godine i više treba da nose maske, a kod nas se ta preporuka primenjuje u skladu sa stanjem dece. Ako se radi o otvorenom prostoru, prema njenim rečima, treba onemogućiti okupljanja u većem broju, a da se maske propisuju u posebnim uslovima. Direktor Kancelarije za IT i eUpravu Mihailo Jovanović istakao je da je na portalu eUprave od danas aktivirana nova usluga koja omogućava građanima da se prijave ukoliko žele da im obaveštenje o tome da li im je test na koronavirus gotov, stigne na imejl ili SMS-om. Jovanović je napomenuo da je usluga jednostavna, besplatna i da se može akivirati u tri koraka. Na naslovnoj strani portala eUprava postoji informacija o aktiviranju notifikacije, kada građani odu na tu stranu upisuju svoj JMBG, imejl i sami odlučuju o tome da li će popuniti i kvadrat sa brojem telefona. Kada je njihov PCR test završen, tada će dobiti notifikaciju, objasnio je Jovanović. On je naglasio da poruke koje se šalju građanima ne sadrže informaciju o tome da li je test pozitivan ili negativan, već samo da li je gotov. Ukoliko budu želeli da izvrše uvid u svoj PCR test, dodao je Jovanović, dovoljno je da posete portal eZdravlje, gde se uloguju unošenjem serijskog broja kartice zdravstvenog osiguranja i LBO broja i vide svoj test.\nLončar: Nisam zadužen za Nestorovića da bih dao odgovor zašto se ne pojavljuje u javnosti\nIzvor: Beta Video, 20.Jul.2020\nBEOGRAD - Upitan zašto u poslednje vreme nema pulmologa Branimira Nestorovića medju članovima Kriznog štaba koji se pojavljuju u javnosti, ministar zdravlja Zlatibor Lončar je rekao da ne može da pruži odgovor na to pitanje jer kako je rekao, nije neko ko je zadužen za Nestorovića. (CH4) #COVID-19\n04:29: Vučić na potpisivanju sporazuma za IPA program\n04:14: Baksi rasturili Sikserse u derbiju (VIDEO)


Uhapšeno 29 osoba tokom masovnih pretresa u tri kantona, traga se za troje - BIGportal.ba\nUhapšeno 29 osoba tokom masovnih pretresa u tri kantona, traga se za troje\n17 Juna, 2021 17 Juna, 2021 060\nPolicijski timovi Unsko-sanskog kantona, Kantona Sarajevo i Srednjebosanskog kantona su izvršili danas pretrese na 32 lokacije prilikom čega su u Zenici uhapsili 23 osobe, Sarajevu dvije i četiri u SBK, prenose federalni mediji.\nRiječ je o nastavku opsežne policijske akcije kodnog naziva “Mreža IV” koja se provodi u saradnji sa Federalnom upravom policije i usmjerena je na hapšenje i procesuiranje osoba koje se sumnjiče za krivična djela zloupotreba opojnih droga i nedozvoljeno posjedovanje oružja i municije.\nPretresi su izvršeni s ciljem pronalaženja i privremenog oduzimanja predmeta koji mogu poslužiti kao dokaz u daljnjem postupku te lociranja i hapšenja osoba koje su mete akcije.\nUkupno je uhapšeno 29 osoba, neki od osumnjičenih su već u pritvoru, a ova policijska akcija još uvijek nije završena pa se može očekivati da će biti i još uhapšenih.\nPortparol Ministarstva unutrašnjih poslova ZDK Aldina Alić kazala je za Klix.ba da je jedna osoba, koja je takođe meta akcije, već na izdržavanju kazne u zatvoru, da su dvije osobe u pritvoru iz prethodne akcije za trgovinu ljudima, a da se za tri osobe još uvijek intezivno traga te da je raspisana potraga.\nU uskoj haljini otkrila bujno poprsije, pa napisala da je “blagoslovena, zahvalna i fokusirana”\nPolitička kriza paralisala zemlju mjesecima; predsjednikov posljednji potez: Raspustio parlament i premijera\nTeška saobraćajna nesreća u Bijeljini, petoro povrijeđeno\nPobjedonosni povratak Naomi Osake\nKesi ne želi da ode iz Milana\nPolicajci greškom pretukli slijepog čovjeka\nDečak uz kog smo pjevali “Rakamakafon” danas ima potpuno drugo zanimanje\nSastanak zdravstvenih institucija FBiH o mjerama za mogući novi val Covida-19


TRIBINA: MEDIJI, MANIPULACIJA I MI – Sistem voli čoveka koji se zabavlja - UžiceMedia\nNaslovna Mediji TRIBINA: MEDIJI, MANIPULACIJA I MI – Sistem voli čoveka koji se zabavlja\nTRIBINA: MEDIJI, MANIPULACIJA I MI – Sistem voli čoveka koji se zabavlja\nPrvi skup u seriji interaktivnih tribina pod nazivom „Ko donosi odluke o nama“. Tribina „Mediji, manipulacija i mi“ održana je u Užicu u organizaciji Dveri, Narodne stranke i Zdrave Srbije.\nOrganizatori kažu da bi i ove tribine trebalo da motivišu građane da aktivno učestvuju u društvenom životu i kreiranju politike i preuzmu odgovornosti za život zajednice i perspektivu zemlje. Tribinu su vodili istoričar mr Dragan Krsmanović i Ivana Parlić koja je rekla da manipulacije nema bezi nas i da su mediji slika jednog društva. Mediji utiču na percepciju stvarnosti, rekla je Parlić i istakla potrebu osvešćivanja od medijske manipulacije s obzirom na internet i more informacija kojima su ljudi zapljusnuti.\n– Smatram da je najveći problem što mediji zapostavljaju svoju obrazovnu funkciju. Građani dolaze u situaciju da ne razumeju svoju ulogu u procesu medijske manipulacije i ova tribina je prilika i poziv građanima da razmisle o svojoj ulozi u ovom procesu, odnosno razluče da li veruju ili misle – kaže Parlić i dodaje da građani mogu da utiču na medije svojim kritičkim pristupom koga kako kaže nema dovoljno u našem društvu.\nIvana Parlić i Dragan Krsmanović na tribini u Užicu\nIzmeđu ostalog ona je govorila o tehnikama medijske manipulacije uključujući preusmeravanje pažnje. Na pitanje o zakonitosti rada medija ona dodaje da „nije sigurna koliko se mediji pridržavaju zakonitosti u radu, niti postoje sankcije za ovakva ponašanja.\nIstoričar Dragan Krsmanović govorio je o primerima medijske manipulacije i zloupotrebe moći medija i sopstvenim iskustvima.\n– U istoriji imamo niz primera da su se vojnici povukli sa bojnog polja verujući da su izgubili bitku, a da ona nije bila izgubljena. Samo su poverovali da jeste. U svakodnevnom životu često steknemo utisak o nečemu i taj utisak je različit od onoga što je materijalna istina, odnosno šta se u stvari dešava i ključna je uloga medija u tome – kaže Krsmanović koji je na tribini govorio o istorijskom aspektu i donosiocima političkih odluka navodeći primere iz SAD kako se političke odluke spuštaju na medijsku mašineriju.\n– Suština je odbiti namere kreatora ovakvih manipulacija i medija. Mala grupa ljudi koja vlada informacijama želi da na ovaj način obeshrabri sve da se uključe u društveni život i utiču na donošenje odluka. Prihvatanjem ovakvog položaja mi dezertiramo iz svog prirodnog ambijenta, jer je čovek političko biće i kao takav on brine za celu zajednicu ne samo za svoje sebične interese – navodi mr Krsmanović uz reči da moramo prepoznati mašineriju koja nema veze sa novinarstvom i u službi je određene politike.\nGrađani su na tribini postavljali pitanja, a pojedini konstatovali da se izgubila hrabrost i borbenost u medijima i društvu da se čovek izbori i sačuva sebe. Rečeno je da sistem voli čoveka koji se zabavlja i koji je pasivan posmatrač društvenih procesa. Njegov psihološki profil je jako bitan za manipulaciju kojoj je izložen. Kao reči koje se upotrebljavaju u procesu zamagljivanja stvarnosti između ostalih upotrebljavaju se reči progres, napredak, globalizacija, kontraverzni biznismen, strani investitor…\nPrethodni tekstHAPŠENJE ZBOG KRAĐE BAKRA U Valjaonici bakra u Sevojnu\nSledeći tekstŠESTI GRAĐANSKI PROTEST 1 OD 5 MILIONA U Užicu potpisavanje Sporazuma sa narodom


Procedura – GCI\nGCI imenuje tim (timove) ocenjivača za predstojeći trogodišnji sertifikacioni ciklus Klijenta. Klijentu se dostavlja Termin plan provere.\nProces Faza 1\nProces Faza 2\nSprovodi se ne kasnije od 3 meseca od dana završetka Faze 1. Tim ocenjivača proverava stepen primene sistema menadžmenta u izvođenju radnih procesa, vođenje i čuvanje zapisa o radnim aktivnostima, detaljno razumevanje i pridržavanje dokumentovanim procedurama i uputstvima.\nSvaka od dve faze rezultuje Izveštajem sa provere, koju sačinjava tim ocenjvača, čiji se primerak dostavlja Klijentu. Izveštaj sa provere sadrži sve nalaze tima ocenjivača i rokove za otklanjanje eventualnih neusaglašenosti.\nProces Nadzorna provera 1\nRealizuje se 12 meseci od poslednjeg dana Faze 2. Provera se izvodi po metodologiji Faze 2 sertifikacione provere. Tim ocenjivača proverava održavanje i poboljšanja sistema menadžmenta. Klijentu se dostavlja uz izveštaj sa provere, sa svim nalazima i rokovima za otklanjanje eventualnih neusaglašenosti, i odluka sertifikacione komisije GCI-a o statusu sertifikata.\nProces Nadzorna provera 2\nRealizuje se 24 meseca od poslednjeg dana Faze 2. Provera se izvodi po metodologiji Faze 2 sertifikacione provere. Tim ocenjivača proverava održavanje i poboljšanja sistema menadžmenta. Klijentu se dostavlja uz izveštaj sa provere, sa svim nalazima i rokovima za otklanjanje eventualnih neusaglašenosti, i odluka sertifikacione komisije GCI-a o statusu sertifikata.\nProces Resertifikaciona provera\nRealizuje se tri meseca pre datuma isteka koji je označen na sertifikatu. Provera se izvodi po objedinjenoj metodologiji Faze 1 i 2 ali na manjem uzorku nego što je slučaj sa Sertifikacionom proverom. Proverava se važeća verzija sistema menadžmenta. Klijentu se dostavlja uz izveštaj sa provere, sa svim nalazima i rokovima za otklanjanje eventualnih neusaglašenosti, i novi sertifikat ako je odluka sertifikacione komisije GCI-a pozitivna.\nŠEMATSKI PRIKAZ SERTIFIKACIJE\nŠematski prikaz sertifikacije je dostupan OVDE.


Buč Kesidi i Sitzpinker u Feedbacku - ulaznice u prodaji\nZavršen 6. SICEF Hakaton – nagrađena tri tima Otežano vodosnabdevanje za korisnike od Sićeva do Vinika\nNov 12, 2019 U rubrici: kultURA!, webetext\nPančevačka levoruka, elektro-disko, indi-rok grupa Buč Kesidi održava nišku promociju drugog studijskog albuma 6. decembra u klubu Feedback. Album izlazi 21. novembra, a za spot koji najavljuje album odabrana je pesma “Subota” koja će biti četvrti singl sa novog albuma, a očekuje se sredinom novembra, tik pre objavljivanja albuma.\nUlaznice za ovaj događaj se mogu kupiti u pretprodaji po ceni od 400dinara. Na ulazu na dan koncerta će koštati 500 dinara. U prodaji je samo 200 ulaznica i mogu se naći na dve lokacije: Vintage Shop i Galileo Tours.\nBuč Kesidi na Eurosonic festivalu\nPočetkom oktobra je objavljeno da će bend predstavljati Srbiju na čuvenom Eurosonic festivalu u Holandiji u januaru 2020. godine kada će nastupiti zajedno sa prijateljima iz benda Ljubičice.\n“Singlovima “Nema ljubavi u klubu”, “Đuskanje ne pomaže” i “TIHO” Buč Kesidi nastavlja da redefiniše sopstveni zvuk… Ali i pomera dosadašnja pravila domaće produkcije. Sve tri pesme izazvale su veliku pažnju publike i bend svrstali među traženije izvođače iz regiona. U prilog tome govori i sijaset nastupa tokom leta. Među njima se nalaze i Main Stage Exit festivala i Belgrade Beer Fest… Ali i nominacija za nagradu Milan Mladenović”, kažu organizatori. Podrška na nastupu biće beogradski gotik post-pank trio Sitzpinker.


VIŠEGRAD I – DRUGO STUDIJSKO PUTOVANJE U SLOVAČKU ZA STUDENTE FUTURE | VIŠEGRAD za SRBIJU I\nVIŠEGRAD I – DRUGO STUDIJSKO PUTOVANJE U SLOVAČKU ZA STUDENTE FUTURE\nStudenti Fakulteta za primenjenu ekologiju Futura su, od 30. maja do 1. juna 2013. godine, boravili u studijskoj poseti Slovačkoj. Putovanje je organizovano u okviru praktične nastave iz predmeta Ruralna ekologija. Organizacija posete je podržana sredstvima iz granta za univerzitetske studije „Višegrad za Srbiju: Najbolje prakse u ruralnoj ekologiji“ Višegrad fonda, koji objedinjuje podsticajne programe četiri države: Slovačke, Češke, Poljske i Mađarske.\nFakultet za evropske studije i regionalni razvoj Poljoprivrednog univerziteta u Nitri bio je domaćin studentima Future i pružio logističku i stručnu podršku pri organizaciji ovog putovanja. Studenti su imali prilike da se upoznaju sa karakteristikama ruralnih predela ove zemlje, sa svim prednostima i nedostacima sa aspekta ruralnog razvoja pri priključenju i članstvu u Evropskoj uniji, kao i sa primerima dobre prakse u upravljanju resursima u ruralnim oblastima. Organizovana je poseta arboretumu Mlyňany Slovačke akademije nauka u blizini Nitre, osnovanom 1892. godine, koji se prostire na preko 67 hektara i obuhvata preko 2000 različitih drvenastih vrsta podeljenih u tematske celine prema geografskom poreklu.\nDirektor arboretuma je predvodio edukacionu šetnju stazama arboretuma, kako bistudent stekli uvid u bogatstvo ovog objekta ex situ zaštite genofonda šumskih vrsta.\nRučak je upriličen u restoranu “Tekovská Kúria”, popularnom ekoturističkom objektu koji pored ugostiteljskog objekta ima mini zološki vrt, veštačko jezero i postavku parnih mašina i poljoprivrednih alata, što predstavlja primer sveobuhvatne ponude u ruralnom turizmu.\nStudijsko putovanje je nastavljeno posetom Crkvi Device Marije i Svetog Benedikta Church of the Virgin Mary and St. Benedict, Benedictine Monastery, Hronský Beňadik, koji predstavlja kulturno- istorijsku atrakciju zbog replike Hristovog groba.\nDrugi dan studijske posete Slovačkoj je okončan posetom rezervatu bizona,”Wisent Preserve” koji se prostire na 140 hektara i predstavlja utočište za 12 bizona.\nU povratku je upriličena i poseta Bratislavi, glavnom gradu Slovačke, u kome su studenti imali slobodno vreme za razgledanje istorijskog centra.\nProlaskom kroz Mađarsku, još jednu od Višegrad zemalja, studenti su imali prilike da vide uređena polja vetrenjača i solarnih panela, koja značajno doprinose energetskoj samoodrživosti ove države.


Avganistan: U napadu talibana ubijeno osam vojnika\nNajmanje osam avganistanskih vojnika ubijeno je danas, a 11 ranjeno tokom napada talibana na vojnu bazu na severu Avganistana, saopštio je Ministarstvo odbrane te zemlje.\n- Naoružani napadači, obučeni u uniforme avganistanske vojske, izveli su složeni napad na vojni objekat u predgradju Mazari Šarifa, prestonici provincije Balh - rekao je portparol ministarstva Davlat Vaziri za AFP.\nVaziri nije mogao da precizira koliko je bilo napadača, ali je rekao da najmanje jedan naoružani muškarac i dalje pruža otpor, dok je jedan ubijen, a još jedan uhapšen.\n- Do sada mi smo prebrojali osam ubijenih i 11 ranjenih vojnika, civilnih žrtava nema - rekao je Vaziri.\nNAJSMRTONOSNIJI NAPAD Talibani se infiltrirali u vojnu bazu i pobili više od 100 avganistanskih vojnika\nAvganistan: Proglašen dan žalosti za ubijenim vojnicima\nBombaški napad na NATO KONVOJ, osam vojnika ubijeno


Održan sastanak Radne grupe za Poglavlja 11, 12, 13 - European Western Balkans\nRadna grupa Nacionalnog konventa o EU; Foto: Nacionalni konvent o Evropskoj uniji\nBEOGRAD – U prostorijama Evropskog pokreta u Srbiji održana je sednica Radne grupe 7 Nacionalnog konventa o Evropskoj uniji koja prati pregovore Srbije i EU u Poglavlju 11 – Poljoprivreda i ruralni razvoj, Poglavlju 12 – Bezbednost hrane, veterinarska i fitosanitarna politika i Poglavlju 13 – Ribarstvo.\nSastanku su pored predstavnika Radne grupe 7 NKEU prisustvovali i Bojana Ružić iz Tima za socijalno uključivanje i smanjenje siromaštva, kao i Jelena Stojović iz Ministarstva finansija.\nPrvi deo sastanka bio je posvećen predstavljanju Platforme za praćenje sprovođenja Programa ekonomskih reformi 2018-2020. (ERP) i Programa reformi politike zapošljavanja i socijalne politike (ESRP) u procesu evropskih integracija, o kojoj su četiri organizacije NKEU (Centar za evropske politike, Evropski pokret u Srbiji, Nacionalna alijansa za lokalni ekonomski razvoj i Fondacija Centar za demokratiju) potpisale Okvirni sporazum sa Vladom Republike Srbije 12. septembra ove godine.\nNakon razgovora predstavnika NKEU sa Jelenom Stojović iz Ministarstva finansija na temu izrade novog Programa ekonomskih reformi 2018-2020. i prioritetne strukturne reforme 5, koja se odnosi na poljoprivredu, usledila je diskusija unutar Radne grupe 7 NKEU.\nČlanovi su sastavili listu komentara na novi ERP, koja će biti dopunjena u narednih nekoliko dana, kada bude objavljen nacrt ERP-a 2018-2020. i poslata Ministarstvu finansija i Republičkom sekretarijatu za javne poltike, koji koordiniraju ovaj proces.